open-index/open-wikipedia-markdown huggingface dataset:
ഷക്കീബ് അൽ ഹസൻ

ബംഗ്ലാദേശിലെ ക്രിക്കറ്റ് താരമാണ് **ഷക്കീബ് അൽ ഹസൻ**. ഒരു ഓൾ റൗണ്ടറാണ്. ബംഗ്ലാദേശിനു വേണ്ടി ഏകദിന ക്രിക്കറ്റിൽ **ഏറ്റവും കൂടൂതൽ റൺസ്** നേടിയിട്ടുള്ളത് ഷക്കീബ് അൽ ഹസനാണ്. മാത്രമല്ല ബംഗ്ലാദേശിനു വേണ്ടി ഏകദിന ക്രിക്കറ്റിൽ **ഏറ്റവും കൂടൂതൽ വിക്കറ്റ് നേടിയ രണ്ടാമത്തെ താരവും** ഹസൻ തന്നെ. 3 താരങ്ങളാണ് ഏകദിന ക്രിക്കറ്റിൽ ബംഗ്ലാദേശിനുവേണ്ടി 1000 റൺസും 100 വിക്കറ്റും നേടിയിട്ടുള്ളത്. അവരിൽ **ഏറ്റവും കുറച്ച് കളികളിൽ നിന്ന് ഈ നേട്ടം കൈവരിച്ചത് ഷക്കീബ് അൽ ഹസനാണ്**. 88 മത്സരങ്ങളിൽ നിന്നാണ് അദ്ദേഹം ഈ നേട്ടം കൈവരിച്ചത്. **ഷക്കീബ് അൽ ഹസനാണ് [[കൗണ്ടി ക്രിക്കറ്റ്]] കളിക്കുന്ന ആദ്യ ബംഗ്ലാദേശ് താരം**.

2008ൽ ചിറ്റഗോങ്ങിൽ ന്യൂസിലാൻഡിനെതിരെ നടന്ന ടെസ്റ്റ് മത്സരത്തിൽ 36 റൺസ് വഴങ്ങി 7 വിക്കറ്റുകൾ നേടി. **ടെസ്റ്റ് ക്രിക്കറ്റിലെ ഏതെങ്കിലും ബംഗ്ലാദേശ് താരത്തിന്റെ ഏറ്റവും മികച്ച പ്രകടനമാണിത്**. 2010ൽ ന്യൂസിലാൻഡിനെതിരെ 4-0ത്തിന് ഏകദിന പരമ്പര നേടുമ്പോൾ 11 വിക്കറ്റുകളും 1 സെഞ്ച്വറിയുമായി ഷക്കീബ് അൽ ഹസൻ തിളങ്ങി.

## അവലംബം

വർഗ്ഗം:ബംഗ്ലാദേശ് ക്രിക്കറ്റ് കളിക്കാർ
വർഗ്ഗം:1987-ൽ ജനിച്ചവർ
ഉരുളക്കിഴങ്ങ്-ഡെക്സ്ട്രോസ് അഗർ

200px|thumb|right|''ആസ്പെർഗില്ലസ് നൈഗർ'' ഉരുളക്കിഴങ്ങ്-ഡെക്സ്ട്രോസ് അഗർ മാധ്യമത്തിൽ.
ഉരുളക്കിഴങ്ങിന്റെ സത്തയും, ഡെക്സ്ട്രോസും ചേർത്ത് നിർമ്മിക്കുന്ന സംവർധക മാധ്യമമാണ് **ഉരുളക്കിഴങ്ങ്-ഡെക്സ്ട്രോസ് അഗർ** (**Potato-dextrose agar**) (BAM മീഡിയ M127 ). ചെടികളെ ബാധിക്കുന്ന ബാക്ടീരിയയെയും, പൂപ്പലിനെയും വളർത്താനായാണ് ഇത് ഉപയോഗിക്കുന്നത്. 
## നിർമ്മാണം
:
ഉരുളക്കിഴങ്ങ് സത്ത ഉണ്ടാക്കാനായി ഉരുളക്കിഴങ്ങുകൾ തൊലി കളഞ്ഞ് കഷ്ണങ്ങളാക്കി 30 മിനിറ്റ് വെള്ളത്തിൽ വേവിച്ച് വെള്ളം ചീസ് തുണി ഉപയോഗിച്ച് അരിച്ചെടുക്കുക. ഇതിലേക്ക് ഡെക്സ്ട്രോസും അഗർ പൊടിയും ചേർത്തതിനു ശേഷം 15 മിനിറ്റ് ഓട്ടോക്ലേവ് ചെയ്തെടുക്കുക. സൂക്ഷ്മജീവി വിമുക്തമായ ഈ മിശ്രിതത്തെയാണ് ഉരുളക്കിഴങ്ങ്-ഡെക്സ്ട്രോസ് അഗർ എന്ന് വിളിക്കുന്നത്.
ഇതേ രീതിയിൽ അഗർ ഉപയോഗിക്കാതെ ഉണ്ടാക്കുന്ന മിശ്രിതത്തെ ***ഉരുളക്കിഴങ്ങ്-ഡെക്സ്ട്രോസ് രസം*** എന്ന് പറയുന്നു. ഇതിൽ ഫംഗസുകളായ യീസ്റ്റ്, ആസ്പെർഗില്ലസ്, ക്യാൻഡിഡ എന്നിവയെ വളർത്തുന്നു.

## അവലംബം

വർഗ്ഗം:സംവർധക മാധ്യമങ്ങൾ
സബുറോഡ് അഗർ

പെപ്റ്റോണുകൾ ചേർത്ത സംവർധക മാധ്യമമാണ് **സബുറോഡ് അഗർ** (**Sabouraud agar**). ഡെർമറ്റോഫൈറ്റുകളെയും മറ്റ് ഫംഗസുകളെയും പരീക്ഷണശാലയിൽ വളർത്താനാണ് ഇവ ഉപയോഗിക്കുന്നത്. 1892-ൽ റേമണ്ട് സബുറോഡ് എന്ന ശാസ്ത്രജ്ഞനാണ് ഈ അഗർ നിർമ്മിച്ചത്. അദ്ദേഹത്തിന്റെ പേരിലാണ് ഇത് അറിയപ്പെടുന്നതും. പിന്നീട് ചെസ്റ്റർ എമ്മോൺസ് എന്ന ശാസ്ത്രജ്ഞൻ അഗറിന്റെ പി.എച്ച് മൂല്യം മാറ്റി, ഡെക്സ്ട്രോസിന്റെ ഗാഡത കുറച്ച് കുറച്ച് കൂടുതൽ ഫംഗസുകളെ വളർത്താൻ അനുയോജ്യമാക്കുകയും ചെയ്തു. 5.6 പി.എച്ച് സംഖ്യയുള്ള സബറോഡ് അഗറിൽ സാധാരണഗതിയിൽ ബാക്ടീരിയയുടെ പെരുക്കൽ കുറയും.
## ഘടകങ്ങൾ
* 40 ഗ്രാം/ലിറ്റർ ഡെക്സ്ട്രോസ്
* 10 ഗ്രാം/ലിറ്റർ പെപ്റ്റോൺ
* 20 ഗ്രാം/ലിറ്റർ അഗർ
ഇവയെല്ലാം ചേർത്ത് പി.എച്ച് മൂല്യം 5.6 ആക്കിയാണ് സബുറോഡ് അഗർ നിർമ്മിക്കുന്നത്.
## അവലംബം

## ചിത്രശാല

Image:Sporothrix schenckii PHIL 3943 lores.jpg|*സ്പോറോത്രിക്സ് ഷെങ്കി* സബുറോഡ് അഗറിൽ
Image:Candida albicans PHIL 3192 lores.jpg|*ക്യാൻഡിഡ ആൽബികൻസ്* സബുറോഡ് അഗറിൽ
Image:Trichophyton terrestre PHIL 4300 lores.jpg|*ട്രൈക്കോഫൈറ്റൺ ടെറെസ്ട്രേ* സബുറോഡ് അഗറിൽ



## പുറത്തേക്കുള്ള കണ്ണികൾ
*ഓൺലൈൻ മെഡിക്കൽ ഡിക്ഷൺറി
*ദേശീയ സ്റ്റാൻഡേഡ് രൂപം 
*സബറോഡ് അഗറിൽ ബാക്ടീരിയ-ചിത്രങ്ങൾ 
*സബുറോഡ് അഗർ-ജൈവരസതന്ത്രം

വർഗ്ഗം:സംവർധക മാധ്യമങ്ങൾ
ജെഫ്രി ഗുറുമുയി യുനുപിംഗു

പ്രമുഖ ആസ്ത്രേലിയൻ ആദിവാസി ഗായകനാണ് **ജെഫ്രി ഗുറുമുയി യുനുപിംഗു**(ജനനം : 1970). യോൾങു ഭാഷയിലാണ് ഇദ്ദേഹത്തിന്റ ഗാനാലാപനം.
## ജീവിതരേഖ
വടക്കൻ ആസ്ട്രേലിയയിലെ എൽക്കോ ദ്വീപിലാണ് ഗുറുമുയി ജനിച്ചത്. യോള്ങുവിലെ  ഗുമാജ് വിഭാഗക്കാരനായ ഗുറുമുയി ജന്മനാ അന്ധനാണ്.

## ആൽബങ്ങൾ
* *ഗുറുമുൽ* (2008)
* *റകാല* (8 ഏപ്രിൽ 2011)
## പുരസ്കാരം
*ആസ്ട്രേലിയൻ ഓഫ് ദ ഇയർ
*ആസ്ട്രേലിയൻ ഇൻഡിപെൻഡന്റ് റിക്കാർഡ് ആവാർഡ് 
## അവലംബം

## അധിക വായനയ്ക്ക്
## പുറം കണ്ണികൾ
*Official website
*Geoffrey Gurrumul Yunupingu – MySpace page
*"An Intimate Evening Performance" video of Geoffrey Gurrumul Yunupingu from Australian public broadcaster ABC.
*Video of Geoffrey Gurrumul Yunupingu performing at YouTube
*National Indigenous Times - Issue 151  Yunupingu's voice creates waves throughout the world
*skinnyfishmusic.com.au  Skinny Fish Music - Geoffrey Gurrumul Yunupingu

വർഗ്ഗം:ഓസ്ട്രേലിയൻ ആദിവാസി ഗായകർ
വർഗ്ഗം:1971-ൽ ജനിച്ചവർ
ദീപക് പരേഖ്

ഇന്ത്യയിലെ പ്രമുഖ ഭവനവായ്പാ സ്ഥാപനമായ ഹൗസിങ്ങ് ഡെവലപ്മെന്റ് ഫിനാൻസ് കോർപ്പറേഷന്റെ ചെയർമാനാണ് **ദീപക് പരേഖ്**. മുംബൈയിലാണ് അദ്ദേഹം താമസിക്കുന്നത്.

ന്യൂയോർക്കിൽ ഏണസ്റ്റ് & യംഗ് മാനേജ്മെന്റ് കൺസൾട്ടൻസി സർവീസസിൽ ചാർട്ടേർഡ് അക്കൗണ്ടന്റ് ആയാണ് ദീപക് പരേഖ് ഔദ്യോഗിക ജീവിതം ആരംഭിച്ചത്. ഇന്ത്യയിൽ തിരിച്ചെത്തിയ ശേഷം ഗ്രിൻഡ്‌ലെയ്സ് ബാങ്കിലും, ചേസ് മാൻഹട്ടൻ ബാങ്കിന്റെ ദക്ഷിണേഷ്യൻ ഉപപ്രധിനിധി എന്ന പദവിയിലും അദ്ദേഹം പ്രവർത്തിച്ചു. 

1978ലാണ് ദീപക് എച്ച്.ഡി.എഫ്.സിയിലെത്തുന്നത്. 1985ൽ മാനേജിങ്ങ് ഡയറക്ടർ ആയി സ്ഥാനക്കയറ്റം ലഭിച്ച അദ്ദേഹം 1993ലാണ് എച്ച്.ഡി.എഫ്.സിയുടെ ചെയർമാൻ സ്ഥാനം ഏറ്റെടുത്തത്. എച്ച്.ഡി.എഫ്.സിയെ ഇന്ത്യയിലെ പ്രമുഖ ധനകാര്യ സ്ഥാപനമായി വളർത്തിയെടുത്തതിൽ അദ്ദേഹം പ്രധാന പങ്കാളിയാണ്.

1997ൽ ഭാരതസർക്കാറിന്റെ ഇൻഫ്രാസ്ട്രക്ചർ വികസന സ്ഥാപനമായ ഇൻഫ്രാസ്ട്രക്ചർ ഡെവലപ്മെന്റ് ആന്റ് ഫിനാൻസ് കമ്പനി ലിമിറ്റഡ്(ഐ.ഡി.എഫ്.സി) യുടെ നോൺ എക്സിക്യൂട്ടീവ് ചെയർമാൻ പദവിയും ദീപക് പരേഖിനു ലഭിച്ചു. 

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1944-ൽ ജനിച്ചവർ
അലക്സാണ്ടർ ഡൽഗാർനൊ

ബ്രിട്ടിഷ് ഭൗതികശാസ്ത്രജ്ഞനായ **അലക്സാണ്ടർ ഡൽഗാർനൊ** 1928 ജനുവരി 5-ന് ലണ്ടനിൽ ജനിച്ചു.  അറ്റോമികവും തന്മാത്രീയവുമായ പ്രക്രിയകളെക്കുറിച്ചുള്ള സൈദ്ധാന്തിക പഠനങ്ങളിലാണ് ഏർപ്പെട്ടിരിക്കുന്നത്.

## ഹാർവാഡ്, ക്വീൻസ് സർവകലാശാലളിൽ ജോലി

സൈദ്ധാന്തിക ഭൗതികത്തിൽ പിഎച്ച്. ഡി. ബിരുദം നേടിയശേഷം ക്വീൻസ്, ഹാർവാഡ് എന്നീ സർവകലാശാലകളിലും സ്മിത്സോണിയൻ അസ്ട്രോഫിസിക്കൽ ഒബ്സർവേറ്ററിയിലും ജോലിചെയ്തു. പിന്നീട് ഹാർവാഡ് ഒബ്സർവേറ്ററിയുടെ ഡയറക്ടറായും ജ്യോതിശ്ശാസ്ത്രവകുപ്പിൽ അധ്യക്ഷനായും സേവനമനുഷ്ഠിച്ചു.

## ഗവേഷണങ്ങൾ

ഡൽഗാർനൊ ക്വാണ്ടം മെക്കാനിക സമീകരണങ്ങളുടെ നിർധാരണത്തിനുള്ള ഗണിതീയരീതികൾ വികസിപ്പിച്ചെടുത്തുകൊണ്ട് പെർറ്റർബേഷൻ മേഖലയിൽ *ഇന്റർചെയ്ഞ്ച് തിയറം* അവതരിപ്പിച്ചു. ഇദ്ദേഹത്തിന്റെ ഗവേഷണ വിഷയങ്ങളിൽ ആറ്റങ്ങളിലേയും, തന്മാത്രകളിലേയും പ്രകീർണനം, തന്മാത്രീയ സെപ്ക്ട്രോസ്കോപ്പി, അയണോസ്ഫിയറിന്റെ താപ സന്തുലനം, ഭൗമാന്തരീക്ഷ പഠനങ്ങൾ, നക്ഷത്രാന്തരീയ പദാർഥങ്ങളെക്കുറിച്ചും വാതക നെബുലകളെക്കുറിച്ചുമുള്ള പഠനങ്ങൾ എന്നിവ ഉൾപ്പെടുന്നു.

## പുരസ്ക്കാരങ്ങൾ

1972-ൽ റോയൽ സൊസൈറ്റിയിലേക്കു തിരഞ്ഞെടുക്കപ്പെട്ട ഡൽഗാർനൊ '86-ൽ സൊസൈറ്റിയുടെ സ്വർണമെഡലിന് അർഹനായി. 
*ഹോഡ്ജ്കിൻ മെഡൽ (1977) 
*ഡേവിസൻ-ജെർമർ പ്രൈസ് (1980), 
*മെഗ്ഗേഴ്സ് അവാർഡ് (1986), 
*ഫെളെമിങ് മെഡൽ (1995) 
എന്നിവയും ഇദ്ദേഹത്തിനു ലഭിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ
*http://www.aip.org/history/acap/biographies/bio.jsp?dalgarnoa
*http://www.rootsweb.ancestry.com/~cheyne/p6746.htm
*http://www.genealogy.ams.org/id.php?id=38473

വർഗ്ഗം:ബ്രിട്ടീഷ് ഭൗതികശാസ്ത്രജ്ഞർ
വർഗ്ഗം:1928-ൽ ജനിച്ചവർ
ബാഡ്ജർ

വന്യമൃഗമായ മസ്റ്റെലൈഡ് കുടുംബത്തിലെ ഉപകുടുംബമാണ് **ബാഡ്ജർ**. യൂറോപ്പ്, ചൈന, അമേരിക്ക, എന്നിവിടങ്ങളിലെ ഉയരം കൂടിയ വന‌പ്രദേശങ്ങളിലാണ് ഇവയെ കാണപ്പെടുന്നത്. അമേരിക്കയിൽ കാണപ്പെടുന്ന ബാഡ്ജറുകൾ യൂറോപ്യൻ ഇനങ്ങളേക്കാൾ ചെറുതാണ്. ചൈനയിൽ കാണപ്പെടുന്ന ബാഡ്ജറുകൾ ഹോഗ് ബാഡ്ജർ എന്നാണ് അറിയപ്പെടുന്നത്. മണ്ണിൽ തുരന്നുണ്ടാക്കുന്ന മാളങ്ങളിലാണ് ഇവ വസിക്കുന്നത്. ഏകദേശം ഒരു മീറ്റർ നീളത്തിൽ ഇവ വളരുന്നു. മണ്ണിര, കീടങ്ങൾ, കരണ്ടുതീനികൾ എന്നിവയാണ് ഇവയുടെ പ്രധാന ഭക്ഷണം. ഇവയുടെ മുൻകാലുകളിൽ അഞ്ചുവിരലുകൾ ഉണ്ട്.

പകൽ കൂട്ടമായി മാളങ്ങളിൽ കഴിയുന്ന ഇവ രാത്രി ഇരതേടാൻ ഇറങ്ങുകയും ചെയ്യും.

## അവലംബം

## പുറത്തേക്കുള്ള കണ്ണികൾ

*Badgerland – The Definitive On-Line Guide to Badgers in the UK
*WildlifeOnline – Natural History of Badgers
*Badger Facts 
*2001 Badger survey Netherlands 
*Local dutch badger group
*Badger-Coyote Associations 

വർഗ്ഗം:ബാഡ്ജറുകൾ
പരൽ (മത്സ്യം)

ശുദ്ധ ജലവാസിയായ മത്സ്യങ്ങളുടെ ഒരു കുടുംബമാണ് **സൈപ്രിനിഡേ** അഥവാ **പരൽ**. മൂവായിരത്തോളം ഇനങ്ങളിൽ 1,270 എണ്ണം മാത്രമേ ഇപ്പോൾ അവശേഷിക്കുന്നുള്ളു. അവയെ 370 ഇനങ്ങളായി തിരിച്ചിരിക്കുന്നു. ഏകദേശം 12 മില്ലീമീറ്റർ മുതൽ 3-മീറ്റർ വരെ വലിപ്പമുള്ള ഇനങ്ങൾ ഇതിൽ ഉൾപ്പെടുന്നു. ഇവയിലെ ഏറ്റവും വലിയ ഇനം കാറ്റ്‌ലോകാർപിയോ സിയാമെൻസിസ് ആണ്. ഈ മത്സ്യങ്ങൾ അവയുടെ മുട്ടയെ പരിപാലിക്കാത്ത ചുരുക്കം ചിലയിനങ്ങളിൽ ഒന്നാണ്.

## ചിലയിനം പരലുകൾ
* പച്ചപ്പരൽ
* അമ്മായിപ്പരൽ
* പൂവാലിപ്പരൽ
* വാഴയ്ക്കാ വരയൻ
* പൊടിപ്പരൽ
* വെള്ളിപ്പരൽ
* ചെങ്കണിയാൻ
* വെള്ളപ്പരൽ
* ഈറ്റിലക്കണ്ണി
* ചതുപ്പ് പരൽ
* വയനാടൻ പരൽ
* കുറുവപ്പരൽ
* തേൻ പരൽ
* ചുവപ്പുവാലൻ പരൽ (കൂരൽ)
* മുള്ളൻ പരൽ
* പെൻഗ്ബ പരൽ

## ചിത്രശാല


File:Cyprinidae_-_പരൽ_1.JPG|പരൽ
File:Cyprinidae_-_പരൽ_2.JPG|പരൽ
Haludaria_fasciata_by_irvin_calicut_2015.jpg|വാഴക്കാവരയൻ
Rosy_Barbs.jpg|അമ്മായിപ്പരൽ
Puntius denisonii 1.jpg |ചെങ്കണിയാൻ


## അവലംബം

## പുറത്തേക്കുള്ള കണ്ണികൾ

 
*

വർഗ്ഗം:മത്സ്യ കുടുംബങ്ങൾ
വർഗ്ഗം:പരലുകൾ
പച്ചപ്പരൽ

ഒരിനം പരൽ മത്സ്യമാണ് **പച്ചപ്പരൽ** . ഇംഗ്ലീഷിൽ **അറൂലിയസ് ബാർബ്**.അരുളിപ്പരൽ, സൈലസ് പരൽ എന്നീപേരുകളിലും അറിയപ്പെടുന്നു. തമ്പ്രാപരനി നദിയിലും കാവേരി നദിയിലുമാണ് ഇവ സാധാരണ കാണപ്പെടുന്നത്.  ശുദ്ധജല മത്സ്യമായ ഇവ 12 സെന്റീമീറ്റർ വരെ വളരുന്നു. പ്രാദേശിക നിവാസികൾ ഉപയോഗിക്കുന്ന "അരുലി" എന്ന പേരിൽ നിന്നാണ് ഇവയ്ക്ക് ഇംഗ്ലീഷിലെ *അരുലിയസ്* എന്ന പേര് ഉരുത്തിരിഞ്ഞത്.

## ആവാസവ്യവസ്ഥ
വലിയ അരുവികൾ, നദികൾ, തടാകങ്ങൾ എന്നിവയാണ് ഇവയുടെ സ്വാഭാവിക ആവാസവ്യവസ്ഥ. ജലത്തിന്റെ പി.എച്ച് മൂല്യം 6.0 - 6.5 വരെയും ഡി.എച്ച്. 10, താപനില 19°C മുതൽ 25°C വരെയും ഇവയ്ക്ക് ജീവിക്കാൻ അനുകൂലമാണ്.

## അവലംബം

* 
* 
* 

## പുറത്തേക്കുള്ള കണ്ണികൾ
* Photos of ''Puntius arulius'' (Fishbase)
*Arulius Barb Fact Sheet 

വർഗ്ഗം:പരലുകൾ
വർഗ്ഗം:കേരളത്തിലെ മത്സ്യങ്ങൾ
പോഷക അഗർ

thumb|പോഷക അഗർ
ബാക്ടീരിയയെ പരീക്ഷണശാലയിൽ വളർത്താൻ ഉപയോഗിക്കുന്ന ഒരു തരം അഗർ മാധ്യമമാണ് **പോഷക അഗർ**(Nutrient agar). ഉയർന്ന താപനിലകളിലും ഇത് ഖരരൂപത്തിൽ നിലനിൽക്കുന്നതിനാൽ ഇവ ഒരു നല്ല വളർച്ചാ മാധ്യമമാണ്. കൂടാതെ ബാക്ടീരിയ പോഷക അഗറിന്റെ പ്രതലത്തിൽ വളരുന്നതുകൊണ്ട് അവയെ വ്യക്തമായി നിരീക്ഷിക്കുക സാധ്യമാണ്. പോഷക അഗറിന്റെ ഘടകങ്ങൾ ഇവയാണ് (w/v) :
* 0.5 % പെപ്റ്റോൺ
* 0.3 % ബീഫ് രസം/യീസ്റ്റ് രസം
* 1.5% അഗർ
* ശുദ്ധീകരിച്ച വെള്ളം
ഇവയെല്ലാം ചേർത്ത് പി.എച്ച് മൂല്യം 25 ഡിഗ്രി താപനിലയിൽ 6.8 ആക്കിയതിനെയാണ് പോഷക അഗർ എന്ന് വിളിക്കുന്നത്. അഗർ ഒഴികെയുള്ള ചേരുവകൾ ചേർത്ത് ഉണ്ടാക്കുന്ന മാധ്യമത്തെ *പോഷക രസം* എന്ന് വിളിക്കുന്നു. പക്ഷെ, പോഷക രസത്തിൽ ബാക്ടീരിയ വളരുന്നത് ദ്രവത്തിലായതിനാൽ നിരീക്ഷിക്കുക ബുദ്ധിമുട്ടാണ്. 
## അവലംബം

വർഗ്ഗം:സംവർധക മാധ്യമങ്ങൾ
ജോൺ ഫോസ്റ്റർ ഡള്ളസ്

യു. എസ്സിലെ മുൻ സ്റ്റേറ്റ് സെക്രട്ടറിയായിരുന്നു **ജോൺ ഫോസ്റ്റർ ഡള്ളസ്**. കർക്കശക്കാരനായും തന്ത്രശാലിയായും അറിയപ്പെട്ടിരുന്ന ഈ നയതന്ത്രജ്ഞൻ, ഐസ നോവർ പ്രസിഡന്റായിരുന്നപ്പോൾ 1953 മുതൽ 1959 വരെയാണ് അധികാരത്തിലിരുന്നത്. ശീതസമരകാലത്ത് യു. എസ്സിന്റെ വിദേശനയ രൂപവത്കരണത്തിൽ ഇദ്ദേഹം പ്രധാന പങ്കു വഹിച്ചിരുന്നു.

## അന്താരാഷ്ട്രനിയമങ്ങളിൽ നിപുണൻ

*അലൻ മക് ഡള്ളസിന്റേയും എഡിത്ത് ഫോസ്റ്റർ ഡള്ളസിന്റേയും* മകനായി 1888 ഫെബ്രുവരി 25-ന് ഇദ്ദേഹം വാഷിങ്ടണിൽ ജനിച്ചു. 1911-ൽ നിയമപഠനം പൂർത്തിയാക്കി അഭിഭാഷകവൃത്തിയിൽ ഏർപ്പെട്ട ഇദ്ദേഹം അന്താരാഷ്ട്രനിയമങ്ങളിൽ നിപുണനായിരുന്നു. ഒന്നാം ലോകമഹായുദ്ധകാലത്ത് വാർ ട്രേഡ് ബോർഡുമായി ബന്ധപ്പെട്ടു പ്രവർത്തിച്ചിരുന്നു. പാരിസ് സമാധാന സമ്മേളന(1919)ത്തിലേക്കുള്ള യു. എസ്. പ്രതിനിധി സംഘത്തിന്റെ കോൺസൽ ഡള്ളസ് ആയിരുന്നു. 1920-കളിലും 30-കളിലും അന്താരാഷ്ട്രനിയമരംഗത്ത് ഇദ്ദേഹം പ്രാമുഖ്യം നേടിയിരുന്നു. 1945-ലെ സാൻഫ്രാൻസിസ്കോ സമ്മേളനത്തിലേക്കും യു. എൻ. ജനറൽ അസംബ്ലിയിലേക്ക് 1946,1947,1948,1950 എന്നീ വർഷങ്ങളിലും യു. എസ്സിന്റെ പ്രതിനിധിയായിരുന്നിട്ടുണ്ട്. ലണ്ടനിലും (1945) മോസ്കോയിലും(1947) പാരിസിലും (1949) നടന്ന വിദേശകാര്യ മന്ത്രിമാരുടെ സമ്മേളനങ്ങളിൽ സെക്രട്ടറി ഒഫ് സ്റ്റേറ്റിന്റെ പ്രത്യേക ഉപദേഷ്ടാവായി ഇദ്ദേഹം സേവനമനുഷ്ഠിച്ചിരുന്നു. 1949-ൽ ചുരുങ്ങിയ കാലത്തേക്ക് സെനറ്റിലും ഇദ്ദേഹം അംഗമായിരുന്നിട്ടുണ്ട്. 1951-ൽ ജപ്പാനുമായുള്ള സമാധാനസന്ധിക്ക് കൂടിയാലോചന നടത്തിയിരുന്നത് ഡള്ളസായിരുന്നു.

## കമ്യൂണിസത്തിന്റെ ബദ്ധശത്രു

ഇദ്ദേഹം 1953 ജനുവരി 21-ന് സ്റ്റേറ്റ് സെക്രട്ടറിയായി നിയമിതനായി. രണ്ടാം ലോകയുദ്ധത്തിനു ശേഷം സോവിയറ്റ് യൂണിയനിൽ നിന്നും ശക്തമായ വെല്ലുവിളികൾ ഐസനോവറുടെ ഭരണകൂടത്തിന് നേരിടേണ്ടിവന്നു. സോവിയറ്റ് യൂണിയന്റേയും കമ്യൂണിസത്തിന്റേയും ബദ്ധശത്രുവായിരുന്നു ഡള്ളസ്. കമ്യൂണിസത്തെ തളയ്ക്കുക എന്ന നയമാണ് ഇദ്ദേഹം പിന്തുടർന്നു വന്നത്. സിയാറ്റോ (SEATO 1954) സെന്റോ (CENTO, 1955) തുടങ്ങിയ സൈനിക സഖ്യങ്ങൾ ഇദ്ദേഹത്തിന്റെ കാർമ്മികത്വത്തിൽ ഉടലെടുത്തവയാണ്. ഈജിപ്തിലെ അസ്വാൻ അണക്കെട്ടിന് യു. എസ്. സാമ്പത്തിക സഹായം നിഷേധിച്ചതും ഈജിപ്ത് സൂയസ്തോട് ദേശവത്കരിച്ചതും ഈജിപ്തിനെതിരെ ബ്രിട്ടനും, ഫ്രാൻസും, ഇസ്രായേലും ആക്രമണം നടത്താൻ തുനിഞ്ഞതും അതു നടപ്പിലാകാതിരുന്നതും ഡള്ളസിനു കൂടി പങ്കുണ്ടായിരുന്ന അക്കാലത്തെ ശ്രദ്ധേയങ്ങളായ അന്താരാഷ്ട്ര സംഭവവികാസങ്ങളായിരുന്നു. മധ്യപൂർവദേശത്തെ കമ്യൂണിസ്റ്റു പ്രഭാവം തടയാൻ ലക്ഷ്യമിട്ട ഐസനോവർ സിദ്ധാന്തം രൂപകല്പന ചെയ്യുന്നതിലും ഇദ്ദേഹം ശക്തമായ പങ്കുവഹിച്ചിരുന്നു. അനാരോഗ്യം കാരണം 1959 ഏപ്രിൽ 15-ന് ഇദ്ദേഹം സ്റ്റേറ്റ് സെക്രട്ടറി സ്ഥാനത്തു നിന്നും വിരമിച്ചു. 1959 മേയ് 24-ന് ഇദ്ദേഹം വാഷിങ്ടണിൽ മരണമടഞ്ഞു.

## പുറത്തേക്കുള്ള കണ്ണികൾ
*http://www.u-s-history.com/pages/h1762.html
*http://www.docstoc.com/docs/22307944/Secretary-of-State-John-Foster-Dulles-Indochina---Views-of-the-United

വർഗ്ഗം:അമേരിക്കൻ ഐക്യനാടുകളിലെ രാഷ്ട്രീയനേതാക്കൾ
വർഗ്ഗം:1888-ൽ ജനിച്ചവർ
വർഗ്ഗം:ഫെബ്രുവരി 25-ന് ജനിച്ചവർ
വർഗ്ഗം:1959-ൽ മരിച്ചവർ
വർഗ്ഗം:മേയ് 24-ന് മരിച്ചവർ
പുതിയ തീരങ്ങൾ

സത്യൻ അന്തിക്കാട് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***പുതിയ തീരങ്ങൾ***. നെടുമുടി വേണു, നിവിൻ പോളി, നമിത പ്രമോദ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ബെന്നി പി. നായരമ്പലം ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ
* നെടുമുടി വേണു – കെ.പി. 
* നിവിൻ പോളി – മോഹനൻ
* നമിത പ്രമോദ് – താമര
* മല്ലിക – പുഷ്പ
* വിനോദ് കോവൂർ – ചന്ദ്രൻ
* സിദ്ദിഖ് – ചന്ദ്രൻ
* ചേമ്പിൽ അശോകൻ – ഉണ്ണിക്കണ്ടൻ
* കലാഭവൻ നിയാസ് – സൊസൈറ്റി സെക്രട്ടറി
* ഇന്നസെന്റ് – ഫാദർ മൈക്കിൾ
* സിദ്ധാർത്ഥ് – ആലപ്പി അപ്പച്ചൻ
* മഹിമ – സരസ്വതി
* ഗോപകുമാർ – കുമാരപ്പണിക്കർ
* വിനോദ് കെടാമംഗലം – ചിട്ടി ഭാസ്കരൻ
* മോളി കണ്ണമാലി

## നിർമ്മാണം
ആലപ്പുഴയിലെ അർത്തുങ്കൽ കടപ്പറുത്തും പരിസരപ്രദേശങ്ങളിലുമായാണ് ചിത്രീകരണം പ്രധാനമായും നടന്നത്.

## സംഗീതം

## അവലംബം

## പുറത്തേക്കുള്ള കണ്ണികൾ
* ''പുതിയ തീരങ്ങൾ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
കോലാപ്പൂർ

ഇന്ത്യൻ സംസ്ഥാനമായ മഹാരാഷ്ട്രയിലെ തെക്കു പടിഞ്ഞാറെ അറ്റത്ത് സ്ഥിതി ചെയ്യുന്ന ഒരു നഗരമാണ് **കോലാപ്പൂർ**. ഇതേ പേരിലുള്ള ജില്ലയുടെ ആസ്ഥാനം കൂടിയായ കോലാപ്പൂർ ഇന്ത്യയിലെ പ്രതിശീർഷ വരുമാനം ഏറ്റവും കൂടൂതലുള്ള നഗരങ്ങളിലൊന്നാണ്.വൻ വ്യവസായങ്ങൾ ഒട്ടേറെയുണ്ട്.ഇവിടെ നിർമ്മിക്കുന്ന കോലാപ്പൂരി ചെരുപ്പ് വളരെ പ്രശസ്തമാണ്.ബാംഗ്ലൂർ-മുംബൈ അതിവേഗ പാതയിൽ സ്ഥിതി ചെയ്യുന്ന ഈ നഗരത്തിലേക്ക് മികച്ച ഗതാഗത സൗകര്യമുണ്ട്.

കോലാപ്പൂർ മഹാലക്ഷ്മി ക്ഷേത്രം വളരെ പ്രശസ്തമാണ്. 

## അവലംബം

വർഗ്ഗം:മഹാരാഷ്ട്രയിലെ പട്ടണങ്ങൾ
മെക്-കോങ്കി അഗർ

thumb|right|മെക്-കോങ്കി അഗറിലെ ബാക്ടീരിയൽ കോളനികൾ

ഗ്രാം നെഗറ്റീവ് ബാക്ടീരിയയെ ലാക്ടോസ് അന്തക്ഷോഭത്തിനു വേണ്ടി വളർത്തുന്ന മാധ്യമമാണ് **മെക്-കോങ്കി അഗർ** (McConkey agar). ക്രിസ്റ്റൽ വയലറ്റ് നിറവും, പിത്തലവണങ്ങളും, ന്യൂട്രൽ ചുവപ്പ് നിറവും അടങ്ങിയിട്ടുണ്ട് എന്നതാണ് ഈ മാധ്യമത്തിന്റെ പ്രത്യേകത. ഇതിന്റെ ചേരുവകൾ താഴെപ്പറയുന്നവയാണ്

**Composition:**
:
* പെപ്റ്റോൺ - 17 ഗ്രാം
* പ്രോട്ടിയോസ് പെപ്റ്റോൺ - 3 ഗ്രാം
* ലാക്ടോസ് - 10 ഗ്രാം
* ബൈൽ ലവണങ്ങൾ - 1.5 ഗ്രാം
* കറിയുപ്പ് - 5 ഗ്രാം
* ന്യൂട്രൽ ചുവപ്പ് നിറം - 0.03 ഗ്രാം
* അഗർ - 13.5 ഗ്രാം
* വെള്ളം - ആകെ അളവ് 1 ലിറ്ററാക്കാൻ വേണ്ടുന്നത്രയും
ആൽഫ്രഡ് തിയൊഡർ മെക്-കോങ്കി എന്ന ശാസ്ത്രജ്ഞനാണ് ഈ വളർത്തുമാധ്യമം കണ്ടെത്തിയത്. മെക്-കോങ്കി അഗർ ഒരു പി.എച്ച് സൂചകമായി പ്രവർത്തിക്കുന്നു. അതിനാൽ ലാക്ടോസ് പുളിപ്പിക്കാൻ ശേഷിയുള്ള ബാക്ടീരിയയെ അതിനു ശേഷിയില്ലാത്ത ബാക്ടീരിയയിൽ നിന്നും വേർതിരിക്കാനാവും. ഇ-കോളി പോലുള്ള ഗ്രാം നെഗറ്റീവ് ബാക്ടീരിയ ലാക്ടോസിനെ പുളിപ്പിച്ച് അമ്ലങ്ങൾ ഉണ്ടാക്കുന്നു. ഈ അമ്ലങ്ങൾ മൂലം മാധ്യമത്തിന്റെ പി.എച്ച് താഴുകയും, തൽഫലം ചുവന്ന കോളനികളായി കാണപ്പെടുകയും ചെയ്യും.

## അവലംബം

വർഗ്ഗം:സംവർധക മാധ്യമങ്ങൾ
ഷെയ്ൻ വാട്സൺ

ഒരു ഓസ്ട്രേലിയൻ ക്രിക്കറ്റ് താരമാണ് **ഷെയ്ൻ വാട്സൺ**. ഒരു ഓൾ റൗണ്ടറാണ്. 1981 ജൂൺ 17 ന് ജനിച്ചു.

2002ലാണ് ഓസ്ട്രേലിയക്കു വേണ്ടി അന്താരാഷ്ട്ര ക്രിക്കറ്റിൽ അരങ്ങേറുന്നത്. സൗത്ത് ആഫ്രിക്കയ്ക്കെതിരെ നടന്ന ഏകദിന മത്സരത്തിലായിരുന്നു അരങ്ങേറ്റം. അന്നുമുതൽ ഓസ്ട്രേലിയൻ ടീമിന്റെ സ്ഥിര സാന്നിദ്ധ്യമായ് മാറി. ടെസ്റ്റ് ടിമിലെ അരങ്ങേറ്റം 2005 ജനുവരിയിൽ പാകിസ്താനെതിരെ സിഡ്നി ക്രിക്കറ്റ് ഗ്രൗണ്ടിൽ നടന്ന മത്സരത്തിലായിരുന്നു. പരിക്കുകൾ അദ്ദേഹത്തെ സ്ഥിരമായി ടെസ്റ്റ് കളിക്കുന്നതിൽ നിന്ന് വിലക്കി. പക്ഷെ 2009 പകുതിയോടെ ഓസീസ് ടെസ്റ്റ് ടീമിനു വേണ്ടി സ്ഥിരമായി ഓപ്പണിംഗ് ബാറ്റിംഗ് ചെയ്തു തുടങ്ങി.

2010ലും 2011ലും അലൻ ബോർഡർ അവാർഡ് നേടി. റിക്കി പോണ്ടിങിനു ശേഷം തുടരെ 2 വർഷം ഈ അവാർഡ് നേടുന്ന കളിക്കാരനാണ്.

## അന്താഷ്ട്ര കരിയർ

### ടെസ്റ്റ്

### ഏകദിനം

### ട്വന്റി 20
ട്വന്റി 20യിൽ ഒരു കളിയിൽ തന്നെ അർധസെഞ്ചുറി നേടുകയും 3 വിക്കറ്റ് വീഴ്ത്തുകയും ചെയ്ത ആദ്യ ഓൾറൗണ്ടറാണ് ഷെയ്ൻ വാട്സൺ. ശ്രീലങ്കയിൽ നടന്ന ട്വന്റി 20 ലോകകപ്പിൽ സൂപ്പർ 8 ഘട്ടത്തിൽ ഇന്ത്യക്കെതിരെയാണ് അദ്ദേഹം ഈ നേട്ടം കൈവരിച്ചത്. 72 റൺസാണ് അദ്ദേഹം നേടിയത്.

## അവലംബം

വർഗ്ഗം:1981-ൽ ജനിച്ചവർ
വർഗ്ഗം:ജൂൺ 17-ന് ജനിച്ചവർ
വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ
വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
ഡൽഹൗസി പ്രഭു

1848 മുതൽ 1856 വരെയുള്ള കാലയളവിൽ ഇന്ത്യയിലെ ബ്രിട്ടിഷ് ഗവർണർ ജനറലായിരുന്നു **ഡൽഹൗസി പ്രഭു** യഥാർഥ പേര് *ജെയിംസ് ആൻഡ്രൂ ബ്രൗൺ റാംസെ* എന്നാണ്. സ്കോട്ട്ലൻഡിൽ ഡൽഹൗസിയിലെ ഒൻപതാമതു പ്രഭു ആയ ജോർജ് റാംസെ (1770-1838)യുടെ മകനായി ഇദ്ദേഹം 1812 ഏപ്രിൽ 22-ന് ജനിച്ചു. ഓക്സ്ഫോഡിൽ നിന്ന് വിദ്യാഭ്യാസം നേടിയ ഇദ്ദേഹം 1837-ൽ പാർലമെന്റിലേക്ക് തെരഞ്ഞെടുക്കപ്പെട്ടു. 1838-ൽ പത്താമത്തെ പ്രഭു ആയി. ബോർഡ് ഒഫ് ട്രേഡിന്റെ വൈസ് പ്രസിഡന്റും (1843) പ്രസിഡന്ററും (1845), ആയിരുന്നിട്ടുണ്ട്.
മുപ്പത്തിയഞ്ചാം വയസിൽ ഇന്ത്യയിലെ ഗവർണർ ജനറലായ അദ്ദേഹം ആ  സ്ഥാനത്തെത്തിയ ഏറ്റവും പ്രായംകുറഞ്ഞ വ്യക്തിയായിരുന്നു.

## ഇന്ത്യയിലെ ഗവർണർ ജനറൽ

1848 ജനുവരിയിൽ ഇന്ത്യയിലെ ഗവർണർ ജനറലായി നിയമിതനായി. ഹാർഡിഞ്ച് പ്രഭുവിന്റെ പിൻഗാമിയായാണ് 35-ആമത്തെ വയസ്സിൽ ഇദ്ദേഹം ഇന്ത്യയിലെത്തിയത്. ദൃഢചിത്തനും സ്ഥിരോത്സാഹിയുമായ ഇദ്ദേഹം സുസ്ഥിരവും സുസംഘടിതവുമായ ഒരു ബ്രിട്ടിഷ് ഭരണ വ്യവസ്ഥിതിക്ക് ഇന്ത്യയിൽ തുടക്കം കുറിച്ചു. അതിനുവേണ്ടി ധാരാളം നാട്ടുരാജ്യങ്ങളെ ഈസ്റ്റിന്ത്യാകമ്പനിയുടെ നേരിട്ടുള്ള ഭരണത്തിൻ കീഴിൽ ഇദ്ദേഹം കൊണ്ടുവന്നു. കമ്പനിയുടെ ആശ്രിതരായ നാട്ടുരാജ്യങ്ങളിൽ അനന്തരാവകാശികളായി രാജകുടുംബാംഗങ്ങളില്ലെങ്കിൽ ആ രാജ്യങ്ങൾ ബ്രിട്ടിഷ് സാമ്രാജ്യത്തിൽ ലയിപ്പിക്കുന്ന നിയമം (ദത്തപഹാരനയം) നടപ്പാക്കി. അങ്ങനെ, 1848-നും 54-നും ഇടയ്ക്ക് സത്താറ, ജയ്പ്പൂർ. സാംബൽപ്പൂർ, ഭഗത്ത്, ഉദയപ്പൂർ, നാഗ്പ്പൂർ, ഝാൻസി തുടങ്ങിയ നാട്ടുരാജ്യങ്ങൾ ബ്രിട്ടിഷ് സാമ്രാജ്യത്തിന്റെ ഭാഗമായി. രണ്ടാം ആംഗ്ലോ-സിഖ് യുദ്ധത്തിൽ സിഖുകാരെ തോൽപ്പിച്ച് പഞ്ചാബ് സാമ്രാജ്യത്തോട് കൂട്ടിച്ചേർത്തു. അഫ്ഗാൻ മലനിരകൾ വരെയുള്ള പടിഞ്ഞാറൻ പ്രദേശങ്ങൾ ബ്രിട്ടിഷ് ഇന്ത്യയുടെ നേരിട്ടുള്ള നിയന്ത്രണത്തിലാക്കി(1848-49).പഞ്ചാബിന്റെ റവന്യൂ, നീതിനിർവഹണ, ഭരണകാര്യങ്ങൾക്കായി പ്രത്യേക കമ്മിഷനെ നിയമിച്ചു.

## സാമ്രാജ്യ വിപുലീകരണം
രണ്ടാം ബർമാ യുദ്ധത്തിൽ ബർമാ രാജാവിനെ തോൽപിച്ച് ബർമയും തുടർന്ന് സിക്കിമും ഉൾപ്പെടുത്തി സാമ്രാജ്യം വിപുലീകരിച്ചു (1852). സൈനിക സഹായ കരാറുകളിലൂടെ നാട്ടുരാജ്യങ്ങളിൽനിന്ന് ചുങ്കം പിരിക്കുകയും ചുങ്കം മുടക്കം വരുത്തുന്ന രാജ്യങ്ങളെ കമ്പനിയുടെ ഭാഗമാക്കുകയും ചെയ്യുന്ന നയം നടപ്പിലാക്കി. ഇതനുസരിച്ച്, ഹൈദരാബാദിലെ നൈസാമിന്റെ അധീനതയിലായിരുന്ന ബീറാർ ബ്രിട്ടിഷ് ഇന്ത്യയുടെ ഭാഗമായി. (1853). ദുർഭരണം ആരോപിച്ച് അയോദ്ധ്യയും അവധും പിടിച്ചടക്കി. കൂടാതെ നാട്ടുരാജാക്കന്മാർക്ക് അനുവദിച്ചിരുന്ന പദവികളും സ്ഥാനമാനങ്ങളും മറ്റും നിർത്തലാക്കുന്ന നിയമങ്ങളെ ഡൽഹൗസി കൊണ്ടുവന്നു. ബംഗാൾ ഭരണം ഗവർണർ ജനറൽ നേരിട്ട് നടത്തുന്നതിനു പകരം ഒരു ലഫ്റ്റനന്റ് ഗവർണറുടെ കീഴിലാക്കി. ഈ പരിഷ്ക്കാരം കേന്ദ്രഭരണകാര്യങ്ങളിൽ കൂടുതൽ ശ്രദ്ധ പതിപ്പിക്കാൻ ഡൽഹൗസിക്ക് സഹായകമായി. പൊതുമരാമത്തിന് പ്രത്യേക വകുപ്പുണ്ടാക്കുകയും റോഡുനിർമ്മാണവും ജലസേചന പദ്ധതികളും വിപൂലീകരിക്കുകയും ചെയ്തു. റെയിൽവെ, ടെലിഗ്രാഫ്, ഇന്ത്യയ്ക്ക് മൊത്തത്തിലുള്ള ഏകീകൃത തപാൽ വ്യവസ്ഥ എന്നിവയ്ക്ക് രൂപം നൽകി. വാണിജ്യം, വിദ്യാഭ്യാസം എന്നീ രംഗങ്ങളിൽ പരിഷ്ക്കാരങ്ങളും സാമൂഹിക വ്യവസ്ഥിതിയിൽ ദൂരവ്യാപക ഫലങ്ങളുളവാക്കിയ മാറ്റങ്ങളും വരുത്തി. ഇദ്ദേഹത്തിന് 1849-ൽ മാർക്വസ് (പ്രഭു) പദവി ലഭിച്ചിരുന്നു, 1856 ഫെബ്രുവരിയിൽ ഇന്ത്യയിലെ ഗവർണർ ജനറൽ പദവിയിൽ നിന്ന് വിരമിച്ചു. ഡൽഹൗസിയുടെ പല പരിഷ്ക്കാരങ്ങളും ഇന്ത്യയിലെ ജനങ്ങളിലുണ്ടാക്കിയ രോഷം 1857-ലെ ലഹളയ്ക്ക് ഒരു കാരണമായി. 1860 ഡിസംബർ 19-ന് ഇദ്ദേഹം ഡൽഹൗസി കൊട്ടാരത്തിൽ മരണമടഞ്ഞു.

## അവലംബം

## പുറത്തേക്കുള്ള കണ്ണികൾ
*http://slb-ltsu.hull.ac.uk/awe/index.php?title=Dalhousie
*http://www.encyclopedia.com/article-1G2-3446500154/dalhousie-marquis.html

വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
പ്രതിശീർഷവരുമാനം

ഒരു പ്രദേശത്തെ ജനങ്ങളുടെ വരുമാനം പ്രതിഫലിപ്പിക്കുന്ന സൂചികയാണ് **പ്രതി ശീർഷ വരുമാനം**(GDP per head, Per capita income) . ഒരു രാജ്യത്തിലെ അല്ലെങ്കിൽ പ്രദേശത്തെ മൊത്ത ആഭ്യന്തര ഉത്പാദനത്തെ (ജി.ഡി.പി.യെ) മൊത്തം ജനസംഖ്യ കൊണ്ട് ഹരിച്ചാണ് പ്രതി ശീർഷ വരുമാനം  കണക്കാക്കുന്നത്. എന്നാൽ ഇത് രാജ്യത്തെ ജനങ്ങളുടെ യഥാർത്ഥ സാമ്പത്തികശേഷി പ്രതിഫലിപ്പിക്കുന്നില്ല, പ്രത്യേകിച്ച് ഇന്ത്യപോലെ പണക്കാരും പാവപ്പെട്ടവരും തമ്മിൽ വൻ അന്തരം നിലനിൽക്കുന്ന സ്ഥലങ്ങളിൽ. ഉദാ: ഒരു ലക്ഷം ജനസംഖ്യയുള്ള ഒരു പ്രദേശത്ത് മൊത്ത ആഭ്യന്തര ഉത്പാദനത്തിൽ  നൂറ് പണക്കാരുടെ വരുമാനം ആയിരം കോടി രൂപയും ബാക്കിയുള്ളവരുടെ വരുമാനം നൂറ്കോടി രൂപയുമടക്കം ആയിരത്തി ഒരുനൂറ് കോടിയാണെങ്കിൽ പ്രതി ശീർഷ വരുമാനം ഒരുലക്ഷത്തി പതിനായിരം രൂപയായിരിക്കും. എന്നാൽ ഇതിലെ 99.9% ജനങ്ങളുടെയും ശരാശരി വരുമാനം പതിനായിരം രൂപ മാത്രമായിരിക്കും. അതിനാൽ പ്രതി ശീർഷ വരുമാനം ഒരു രാജ്യത്തെ ജനങ്ങളുടെ യഥാർത്ഥ ജീവിത നിലവാരത്തെയോ വാങ്ങൽ ശേഷിയേയോ പ്രതിഫലിപ്പിക്കുന്നില്ല.

## പ്രതിശീർഷവരുമാനാടിസ്ഥാനത്തിൽ രാജ്യങ്ങളുടെ പട്ടിക

## അവലംബം
      

വർഗ്ഗം:സാമ്പത്തികശാസ്ത്രം
ഡാഗോബർട്ട്

**ഡാഗോബർട്ട്** (c. 603 – 19 ജനുവരി 639) അവസാനത്തെ മെറോവിൻജിയൻ വംശജനായ ഫ്രാങ്കിഷ് രാജാവായിരുന്നു. ക്ലാട്ടെയർ രണ്ടാമൻ രാജാവിന്റെ പുത്രനും പിന്തുടർച്ചാവകാശിയുമായിരുന്നു ഇദ്ദേഹം. പിതാവ് ഇദ്ദേഹത്തെ 623-ൽ ആർഡിനസിനു കിഴക്കുള്ള പ്രദേശത്തെ ഭരണാധിപനാക്കി. 626-ൽ ഇദ്ദേഹം ആസ്ട്രേഷ്യ എന്ന പുരാതന രാജ്യത്തെ രാജാവായി. പിതാവിന്റെ മരണശേഷം (629) മുഴുവൻ ഫ്രാങ്കിഷ് പ്രദേശങ്ങളുടെയും രാജാവായിത്തീർന്നു.

## ഐശ്വര്യവും സമാധാനവും ലക്ഷ്യമാക്കിയുള്ള ഭരണം
ലഘുചിത്രം|o
ഐശ്വര്യവും സമാധാനവും ലക്ഷ്യമാക്കിയാണ് ഇദ്ദേഹം ഭരണം നടത്തിയിരുന്നത്. വിദ്യാഭ്യാസം വ്യാപിപ്പിക്കുന്നതിന് പല നടപടികളും സ്വീകരിക്കുകയുണ്ടായി. കലകളേയും കലാകാരന്മാരേയും പ്രോത്സാഹിപ്പിക്കുന്നതിലും മുൻപന്തിയിലായിരുന്നു. നിയമ വ്യവസ്ഥിതി സാമൂഹ്യ സമത്വത്തിനനുസരണമായി പുനരേകീകരിക്കാനും ഇദ്ദേഹത്തിനു കഴിഞ്ഞു. മത പ്രവർത്തനങ്ങളേയും പ്രോത്സാഹിപ്പിച്ചിരുന്നു. ഫ്രാങ്കിഷ് രാജ്യത്തിന്റെ ഐക്യത്തിനുവേണ്ടിയുള്ള നടപടികളും കൈക്കൊള്ളുകയുണ്ടായി. ഇദ്ദേഹത്തിന്റെ കീഴിൽ മെറോവിൻജിയൻ രാജവംശം അതിന്റെ ഔന്നത്യത്തിലെത്തി. മകൻ സിഗ്ബർട്ടിനെ ആസ്ട്രേഷ്യയിലെ രാജാവായി 634-ൽ വാഴിച്ചു. 639 ജനുവരിയിൽ ഡാഗോബർട്ട് മരണമടഞ്ഞു. ഇദ്ദേഹം ഏകോപിപ്പിച്ചിരുന്ന ഫ്രാങ്കിഷ് രാജ്യം മരണാനന്തരം ശിഥിലമായി.

## പുറത്തേക്കുള്ള കണ്ണികൾ
*http://citizendia.org/Dagobert_I 

വർഗ്ഗം:603-ൽ ജനിച്ചവർ
വർഗ്ഗം:639-ൽ മരിച്ചവർ
വർഗ്ഗം:രാജാക്കന്മാർ
ജീബനാനന്ദ ദാസ്

**ജീബനാനന്ദ ദാസ്**'  () (18 ഫെബ്രുവരി 1899 – 22 ഒക്ടോബർ 1954) ബംഗാളി സാഹിത്യലോകത്ത് പ്രത്യേക മുദ്ര പതിപ്പിച്ചിട്ടുളള കവിയും കഥാകൃത്തുമാണ്. അന്തർമുഖനായിരുന്ന ജീബനാനന്ദ ദാസിൻറെ മരണശേഷമാണ്  രചനകൾ മിക്കതും പ്രസിദ്ധീകരിക്കപ്പെട്ടതും പൊതു ജനശ്രദ്ധ പിടിച്ചു പറ്റിയതും 

### ജീവിതരേഖ
ഇന്ന് ബംഗ്ളാ ദേശിൽ ഉൾപ്പെടുന്ന ബാരിസാൽ ജില്ലയിൽ പദ്മാനദിയുടെ തീരത്തുളള ഒരു ഗ്രാമത്തിലാണ്  1899-ൽ ജീബനാനന്ദ ദാസ് ജനിച്ചത്. കൊൽക്കത്തയിലെ പ്രസിഡൻസി കോളേജിൽ നിന്ന് 1919-ൽ ഇംഗ്ളീഷിൽ ബി.എ ബിരുദമെടുത്തു. പിന്നീട്  1920 മുതൽ 1927 വരെ  കൊൽക്കത്ത സിറ്റി കോളേജിൽ  അദ്ധ്യാപകനായിരുന്നു.  1925-ൽ ദേശബന്ധു സി. ആർ. ദാസിന്റെ നിര്യാണത്തിൽ അനുശോചനം പ്രകടിപ്പിച്ചുകൊണ്ടുളള  ദേശബന്ധൂർ പ്രയാണേ ( ദേശബന്ധുവിന്റെ വിയോഗത്തിൽ ) എന്ന കവിത ബംഗബാണി മാസികയിൽ പ്രസിദ്ധീകരിക്കപ്പെട്ടു. 1927--ൽ അദ്ധ്യാപകജോലി നഷ്ടപ്പെട്ടശേഷം  സ്ഥിരമായ വരുമാനം ഇല്ലാതിരുന്നതിനാൽ , ദാസ് ഏറെ ബുദ്ധിമുട്ടിയെങ്കിലും, അനവരതം എഴുതിക്കൊണ്ടേയിരുന്നു. 1930-ലാണ് ദാസ് ലാബണ്യയെ വിവാഹം കഴിച്ചത്. വൈവാഹികജീവിതം സ്വരച്ചേർച്ച ഇല്ലാത്തതായിരുന്നു എന്ന് സൂചനകളുണ്ട്. ദാസിന്റേത് അപകട മരണമായിരുന്നു.  1954-ൽ ട്രാമിനടിയിൽ പെട്ടാണ് ദാസ് മരിച്ചത്.  
### രചനകൾ
രബീന്ദ്രനാഥ് ടാഗോർ ശൈലിയിൽ നിന്ന് തികച്ചും വ്യത്യസ്തമായ രചനാശൈലിയാണ് ജീബനാനന്ദ ദാസിന്റേത് 

, 

#### കവിതകൾ
* ഝോരാ പലൊക്  1927.
* ധൂഷൊർ പാണ്ഡുലിപി 1936
* ബനലത സെൻ  1942
* മഹാപൃഥവി  1944 :
* ഷാട്ടി താരാർ തിമിർ  1948.
* ശ്രേഷ്ഠൊ കൊബിത,1954, .
*രൂപൊഷി ബംഗ്ളാ ( എഴുതിയത്  1934, മരണാനന്തര പ്രകാശനം 1957.)
*ബേള, അബേള, കാൽ ബേള  മരണാനന്തര പ്രകാശനം 1961) , 
*സുദൊർശന  (മരണാനന്തര പ്രകാശനം   1973)
*ആ ലോ പൃഥ്വി (മരണാനന്തര പ്രകാശനം   1981)  
*മനോബിഹംഗം  (മരണാനന്തര പ്രകാശനം   1979)
*അപ്രകാഷിത് ഏകന്നൊ  (മരണാനന്തര പ്രകാശനം   1999)
#### നോവലുകൾ
*മാല്യബാൻ  (മരണാനന്തര പ്രകാശനം 1973) 
*പൂർണ്ണിമ Purnima
*കല്യാണി 
*ചാർജൊൻ 
*ബൈഭവ് 
*മൃണാൾ
*നിരുപം യാത്ര
*കാരു ബാഷൊണ
*ജീബൻ പ്രണാലി 
*ബിരാജ് 
*പ്രേതിനീർ 
*സുതീർത്ഥ
*ബസ്മതീർ ഉപാഖ്യാൻ
#### ചെറുകഥകൾ
*ആകാംക്ഷ-കാമൊനാർ ബിലാസ്
*സംഗൊ-നിസ്സൊംഗൊ
*രക്തൊമാങ്ഷൊ
*നിരുപം ജാത്ര
*ജമ്റുൾതൊല
*പാലിയേ ജേതേ
*മേയേമാനുഷ്
*പിസേബ്-നികേഷ്
*കൊഥാ ശൂദ്ധു കൊഥാ കൊഥാ, കൊഥാ a
*കയാഷാർ ഭീതൊർ മൃത്യൂർ ഷൊമയ്
*മേയേ മാനുഷേർ ഘ്രാണേ
*മാങ്ഷേർ കാടി
*ബിവിധോ ജീബൊൻ
*നകൊലേർ ഖേലായ്
*മാ ഹൊവാർ കൊനോ സാധ്
*പ്രേമിക് സ്വാമി
*മൊഹിഷേർ ഷീങ്ഗ്
*ബസോർ സോജ്യാർ പാഷേ
*താജേർ ഛൊബി
*സാരി
*ഹാഥേർ താഷ്
*ചാക്രി നെയ്
*കിന്നൊർലോക്
*ശീത് രാതേർ ഒന്ധകാരേ
*പൃഥ്ബിട ശിശുദേർ നൊയ്
*ജാദൂർ ദേഷ്
*ചയനോത്
*സോംനാഥ് ഒ ശ്രീമതി
*ബിലാസ്
*ഉപേക്ഷാർ ഷീത്
*ബോയി
*സാധാരൊൺ മാനുഷ്
*ബൃത്തേർ മതോ
### അവലംബം


വർഗ്ഗം:ബംഗാളി സാഹിത്യകാരന്മാർ
വർഗ്ഗം:ബംഗാളി കവികൾ
വർഗ്ഗം:1899-ൽ ജനിച്ചവർ
മ്യാവൂ (പൂച്ച)

ലോകത്തിലെ ഏറ്റവും ഭാരമേറിയ വളർത്തു പൂച്ചകളിൽ ഒന്നാണ് **മ്യാവൂ**. മരണമടയുന്ന സമയത്ത് 18 കിലോയായിരുന്നു ഇതിന്റെ ഭാരം. ശ്വാസകോശം പ്രവർത്തനരഹിതമായത് ആയിരുന്നു മരണകാരണം . മ്യാവൂ  ഒരു കണ്ടൻ പൂച്ച (ആൺ) ആയിരുന്നു. 

## അവലംബം

വർഗ്ഗം:പ്രശസ്തരായ പൂച്ചകൾ
പ്രത്യംഗിര

ഹിന്ദുമതവിശ്വാസമനുസരിച്ച്, മഹാവിഷ്ണുവിന്റെ നരസിംഹ അവതാരത്തിന്റെ കോപം ശമിപ്പിക്കാൻ ശിവനിൽ നിന്നും ഉൽഭവിച്ച ഒരു ഉഗ്രമൂർത്തിയാണു **പ്രത്യംഗിര**.

നരസിംഹ ഭഗവാൻ്റെ സ്ത്രീശക്തി ആയതിനാൽ നാരസിംഹി എന്നും അറിയപ്പെടുന്നു. അത്യുഗ്രപ്രഭാവമുള്ള ഈ ദേവീശക്തി അംഗിരസ് പ്രത്യംഗിരസ് എന്നീ മഹർഷിമാരുടെ തപസ്സിൽ ആദ്യമായി പ്രത്യക്ഷപ്പെട്ടതിനാൽ  പ്രത്യംഗിര എന്നറിയപ്പെട്ടു.
കാലന്മുടക്കി

ഒടിയൻ ചാത്തൻ എന്നീ മൂർത്തികളേപ്പോലെ ഒരു ഉഗ്ര മൂർത്തിയാണു കാലന്മുടക്കി. 71 ദിവസം ഉഗ്ര സേവയും അവസാന ദിവസം ബലിയും നകൽകിയാണൂ കാലന്മുടക്കി സേവ ചെയ്യുന്നതു. ഇതു ദ്രവിദ രീതിയിലുളള ഒരു മന്ത്രവാദമാണു. 1000 ആഭിചാരത്തിനു തുല്യമാണു ഒരു കാലന്മുടക്കി. കാലന്മുടക്കി കലിതുള്ളി വന്നാൽ കാലകാലനും ചെറ്റു സംഭ്രമം ഉണ്ടാകും എന്ന ചൊല്ലുതന്നെ ഈ മൂർത്തിയുടെ ഉഗ്രത വെളീവാക്കുന്നു. ഈ മൂർത്തി ബാതിച്ചാൽ അഗ്നിഭയം, ഉന്മാദം, വ്യവസായനാശം, ഗർഭനാശം. സന്തതിനാശം, ദുർമരണം, അകാലമരണം, ആത്മഹത്യ, കലഹം മുതലായവ സംഭവിക്കുന്നു. ഇന്ന് മന്ത്രവാദം ചെയ്യാൻ അറിയുന്ന ആളുകൾ ഇല്ല. 

വർഗ്ഗം:മന്ത്രവാദത്തിലെ മൂർത്തികൾ
പുഞ്ചക്കാട്

കേരളത്തിൽ കണ്ണൂർ ജില്ലയിലെ പയ്യന്നൂർ നഗരസഭാ പരിധിയിൽ വരുന്ന ഒരു ഗ്രാമമാണ് **പുഞ്ചക്കാട്**. പയ്യന്നൂർ നഗരത്തിൽ നിന്ന് 4 കി.മീ അകലെയായാണ് ഈ ഗ്രാമം സ്ഥിതി ചെയ്യുന്നത്. 

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ജാക്ക് കാലിസ്

ദക്ഷിണാഫ്രിക്കയിലെ ഒരു ക്രിക്കറ്റ് താരമാണ് **ജാക്ക്വസ് ഹെൻറി കാലിസ്**. 1975 ഒക്ടോബർ 16 നാണ് ജനിച്ചത്. ക്രിക്കറ്റ് ലോകം കണ്ട ഏറ്റവും മികച്ച ഒരു ഓൾ റൗണ്ടറാണ് അദ്ദേഹം. **ഏകദിനത്തിലും ടെസ്റ്റിലും 11,000 റൺസും 250 വിക്കറ്റുകളും നേടിയ ഒരേയൊരു ക്രിക്കറ്റ് താരമാണ് കാലിസ്**. ഏറ്റവും കൂടൂതൽ ടെസ്റ്റ് സെഞ്ച്വറി എന്ന പട്ടികയിൽ സച്ചിനും റിക്കി പോണ്ടിങിനും പിന്നിലായി നിൽക്കുന്നു.

## അവലംബം

വർഗ്ഗം:1975-ൽ ജനിച്ചവർ
വർഗ്ഗം:ഒക്ടോബർ 16-ന് ജനിച്ചവർ
വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
വർഗ്ഗം:ദക്ഷിണാഫ്രിക്കൻ ക്രിക്കറ്റ് ടീം നായകന്മാർ
ഹിതപരിശോധന

ഒരു പ്രത്യേക നിർദ്ദേശം സ്വീകരിക്കാനോ നിരാകരിക്കാനോ വേണ്ടി യോഗ്യരായ ആളുകളോട് നേരിട്ട് സമ്മിതി ആരായുന്ന ഒരു തരം സമ്മിതിദാന പ്രക്രിയ ആണ് **ഹിതപരിശോധന**. ഇതിന്റെ ഫലമായി പുതിയ ഭരണഘടന, നിലവിലുള്ള ഭരണഘടനയിലെ ഭേദഗതി, പുതിയ നിയമം, പുതിയ നയം മുതലായവ പ്രാബല്യത്തിൽ വന്നേക്കാം. നേരിട്ടുള്ള ജനാധിപത്യത്തിന്റെ ഒരു രീതിയാണ് ഇത്.

വർഗ്ഗം:ഹിതപരിശോധനകൾ
വർഗ്ഗം:രാഷ്ട്രീയം
വർഗ്ഗം:ജനാധിപത്യം
അഗർ

ചുവന്ന ആൽഗകളുടെ കോശഭിത്തിയിൽ നിന്നും നിർമ്മിച്ചെടുക്കുന്ന പോളിസാക്കറൈഡ് മിശ്രിതമാണ് **അഗർ**.. അഗറോസ് എന്ന നീണ്ട പോളിസാക്കറൈഡിന്റെയും, അഗറോപെക്ടിൻ എന്ന ചെറിയ പോളിസാക്കറൈഡിന്റെയും മിശ്രിതമാണ് വ്യാവസായികമായി ഉപയോഗിക്കുന്ന അഗർ. ജെലറ്റിൻ പരുവത്തിലുള്ള അഗർ കടൽ ആൽഗകളെ തിളപ്പിച്ച് വേർതിരിച്ചെടുക്കുകയാണ് ചെയ്യാറ്.
സൂക്ഷ്മജീവികളെ പരീക്ഷണശാലയിൽ വളർത്താനും, ഡെസെർട്ടുകൾ തയ്യാറാക്കാനുമാണ് അഗർ ഉപയോഗിക്കുന്നത്. ഐസ്ക്രീം, സൂപ്പുകൾ, പഴച്ചാറ്, ശീതീകരിച്ച പച്ചക്കറികൾ എന്നിവയിലും അഗർ ചേർക്കാറുണ്ട്. വസ്ത്രനിർമ്മാണത്തിലും, പേപ്പർ നിർമ്മാണത്തിലും അഗർ ഉപയോഗിക്കുന്നു. *ജെലീഡിയം* അഥവാ *ഗ്രാസിലേറിയ* എന്ന ചുവന്ന കടൽ ആൽഗകളിൽ നിന്നാണ് അഗർ പ്രധാനമായും നിർമ്മിച്ചെടുക്കുന്നത്.
## ഉപയോഗങ്ങൾ
### സൂക്ഷ്മജീവശാസ്ത്രത്തിൽ
സൂക്ഷ്മജീവശാസ്ത്ര പരീക്ഷണങ്ങളിൽ ബാക്ടീരിയയെയും, ഫംഗസുകളെയും വളർത്താനായാണ് അഗർ പ്രധാനമായും ഉപയോഗിക്കുന്നു. ഇതിനായി പ്രത്യേകം നിർമ്മിച്ച അഗർ പ്ലേറ്റുകൾ വിപണിയിലുണ്ട്. പൊടി രൂപത്തിൽ ലഭിക്കുന്ന അഗർ വെള്ളം ചേർത്ത് ജെലറ്റിൻ പരുവത്തിലാക്കിയിട്ടാണ് ഖരമാധ്യമങ്ങൾ നിർമ്മിക്കുന്നത്. വളർത്തേണ്ട സൂക്ഷ്മജീവിയുടെ ആവശ്യങ്ങളനുസരിച്ച് മറ്റ് പോഷകവസ്തുക്കൾ അഗറിലേക്ക് ചേർക്കാവുന്നതാണ്. ബാക്ടീരിയയുടെ ചലനക്ഷമത അളക്കാൻ അഗർ ഉത്തമ മാധ്യമമാണ്. അനേകം ചെറു സുഷിരങ്ങളുള്ളതിനാൽ അഗറിന്റെ ഗാഡത കുറയ്ക്കുകയോ കൂട്ടുകയോ ചെയ്യുന്നതിലൂടെ ആവശ്യമുള്ള ശ്യാനത (viscosity)യിലുള്ള മാധ്യമം തയ്യാറാക്കൻ സാധിക്കും.
### തന്മാത്രാശാസ്ത്രത്തിൽ
അഗറിന്റെ പ്രധാന ഘടകമാണ് അഗറോസ്. അഗറോസ് ജെൽ മാധ്യമമായി ഉപയോഗിച്ചാണ് ജെൽ ഇലക്ട്രോഫോറസിസ് നടത്തുന്നത്. മാംസ്യങ്ങളെയും, മാംസ്യ സങ്കരങ്ങളെയും വേർതിരിക്കാൻ ഈ സാങ്കേതികവിദ്യയാണ് ഉപയോഗിക്കുന്നത്. ഇമ്മ്യൂണോപ്രസരണത്തിനും ഇമ്മ്യൂണോ-ഇലക്ട്രോഫോറസിസിനുമാണ് കൂടുതലായും അഗറോസ് ഉപയോഗിക്കുന്നത്.
### പാചകത്തിൽ
ജെലറ്റിനൊപ്പവും, ജെലറ്റിനു പകരമായും അഗർ ഉപയോഗിക്കുന്നു. കേക്കുകളിലും, ഐസ്ക്രീമിലും, സൂപ്പുകളിലും, പുഡ്ഡിങ്ങുകളിലും ഇത് വ്യാപകമായി ഉപയോഗിച്ചുവരുന്നു. ഇന്ത്യയിൽ ഇത് 'ചൈന പുല്ല്' എന്നാണ് അറിയപ്പെട്ടു വരുന്നത്. അഗറിൽ 80 ശതമാനവും ഫൈബറാണുള്ളത്. അതിനാൽ സുഗമമായ ദഹനത്തിന് അഗർ കഴിക്കുന്നത് ഉപയോഗപ്രദമാണ്.

അഗർ ദന്തവൈദ്യത്തിൽ പല്ലുകളുടെ മുദ്രയെടുക്കാനും, കളിമണ്ണിന് അയവ് നൽകാനും, രാസ-വിദ്യുത് സെല്ലുകളിൽ ഉപ്പ് പാലം നിർമ്മിക്കാനും ഉപയോഗിക്കുന്നു.

## അവലംബം

വർഗ്ഗം:സംവർധക മാധ്യമങ്ങൾ
വർഗ്ഗം:ദന്തവൈദ്യത്തിനുപയോഗിക്കുന്ന വസ്തുക്കൾ
ലോക വിനോദസഞ്ചാര ദിനം

യുണൈറ്റഡ് നേഷൻ വേൾഡ് ടൂറിസം ഓർഗനൈസേഷന്റെ ആഹ്വാനപ്രകാരം എല്ലാവർഷവും സെപ്റ്റംബർ 27-ന് **ലോക വിനോദസഞ്ചാര ദിന**മായി ആചരിക്കുന്നു. ലോക ജനതയെ വിനോദ സഞ്ചാരത്തിന്റെ പ്രാധാന്യം, ഗുണങ്ങൾ, സാമൂഹ്യ - സാംസകാരിക - രാഷ്ട്രീയ - സാമ്പത്തിക മൂല്യങ്ങൾ എന്നിവയെ കുറിച്ച് അവബോധം വരുത്താനാണ് ഇത് ആഘോഷിക്കുന്നത്.

വിനോദസഞ്ചാരമേഖലയിൽ രാജ്യാന്തരസഹകരണം ഉറപ്പുവരുത്താനുള്ള ഒരു പൊതുവേദി രൂപീകരിക്കാനുള്ള പ്രവർത്തനങ്ങൾ ഒന്നാം ലോകമഹായുദ്ധത്തിനു ശേഷം ആരംഭിച്ചു. ഇതിന്റെ തുടർച്ചയായി ഇന്റർനാഷണൽ കോൺഗ്രസ് ഓഫ് ഒഫിഷ്യൽ ടൂറിസ്റ്റ് ട്രാഫിക് അസോസിയേഷൻസ് എന്ന പേരിൽ 1925-ൽ ഹേഗ് ആസ്ഥാനമാക്കി ഒരു സംഘടന രൂപം കൊണ്ടു. ഇതേതുടർന്ന് 1947-ൽ ഇന്റർനാഷണൽ യൂണിയൻ ഓഫ് ഒഫിഷ്യൽ ട്രാവൽ ഓർഗനൈസേഷൻ സ്ഥാപിക്കപ്പെട്ടു. ഇന്ത്യ 1950-ൽ ഇതിൽ അംഗമായി. ഇതാണ് പിന്നീട് യുണൈറ്റഡ് നേഷൻ വേൾഡ് ടൂറിസം ഓർഗനൈസേഷൻ എന്ന സംഘടനയായി മാറിയത്.സ്പെയിനിലെ മാഡ്രിഡാണ് സംഘടനയുടെ ആസ്ഥാനം.
    1980 മുതൽ ലോക ടൂറിസം ദിനം ആചരിച്ചുവരുന്നു. ഓരോ വർഷവും ഓരോ വ്യത്യസ്ത ആശയങ്ങളുമായി ഓരോ വ്യത്യസ്ത രാജ്യങ്ങളാണ് ലോക വിനോദസഞ്ചാര ദിനാഘോഷത്തിന് ആതിഥേയത്വം വഹിക്കുന്നത്.

## അവലംബം

## പുറത്തേക്കുള്ള കണ്ണികൾ
*World Tourism Day
*About World Tourism Day 
*World Tourism Day Greetings and Messages,SMS Collection 

വർഗ്ഗം:വിശേഷദിനങ്ങൾ
വർഗ്ഗം:സെപ്റ്റംബർ 27
ഹെക്ടർ ബെർലിയോസ്

[thumb|upright|Crop of a [carte de visite photo of Hector Berlioz by Franck, Paris, ca. 1855]]
**ഹെക്ടർ ബെർലിയോസ്** (; ഡിസംബർ 11 1803 &ndash; മാർച്ച് 8 1869) കാല്പനികത കാലഘട്ടത്തിലെ ഒരു ഫ്രഞ്ച് സംഗീതജ്ഞനായിരുന്നു. കാല്പനികതയുടെ വികസനത്തിന് (Romanticism) ആക്കം നൽകിയ അദ്ദേഹത്തിന്റെ രചനകളിൽനിന്നും പ്രചോദനം ഉൾക്കൊണ്ടവരിൽ റിച്ചാർഡ് വാഗ്നർ നിക് കൊളായി റിംസി-കോരസക്കോവ്,ഫ്രാൻസ് ലിസ്റ്റ്, റിച്ചാർഡ് സ്റ്റ്രോസ്സ്, ഗുസ്താവ് മാൽഹർ എന്നിവർ ഉൾപ്പെടുന്നു...സിംഫണി ഫന്റാസ്റ്റിക്(1830), റിക്വിയെം(1837) എന്നിവ അദ്ദേഹത്തിന്റെ പ്രശസ്തരചനകളാണ്.
 
### ആദ്യകാല ജീവിതം
തെക്ക് കിഴക്കൻ ഫ്രാൻസിലെ ഗ്രെനോബ്ല് എന്ന നഗരത്തിന് സമീപമായാണ് അദ്ദേഹം ജനിച്ചത്. പിതാവ് ലൂയിസ് ജോസഫ് ബെർലിയോസ്' പ്രശസ്തനായ ഭിഷഗ്വരനായിരുന്നു.  പന്ത്രണ്ടം വയസ്സിൽ അദ്ദേഹം സംഗീതാഭ്യാസം തുടങ്ങി. 1821-ൽ 18ആം വയസ്സിൽ പാരിസിലേക്ക് വൈദ്യശാസ്ത്രപഠനത്തിനായി പോയെങ്കിലും ആ വിഷയത്തിലെ താല്പര്യക്കൂറവ് കാരണം മൂന്നു വർഷത്തിനു ശേഷം വൈദ്യശാസ്ത്രപഠനം ഉപേക്ഷിച്ചു 

## അവലംബം


വർഗ്ഗം:സംഗീതജ്ഞർ
മൊത്ത ആഭ്യന്തര ഉത്പാദനം

ഒരു നിശ്ചിത പ്രദേശത്ത് നിർണ്ണിത കാലയളവിൽ ഉത്പാദിപ്പിക്കപ്പെടുന്ന മൊത്തം വസ്തുക്കളുടെയും ,സേവനത്തിന്റെയും വിപണിമൂല്യമാണ് **മൊത്ത ആഭ്യന്തര ഉത്പാദനം** അഥവാ **ജി.ഡി.പി. **(gross domestic product). ഒരു രാജ്യത്തിന്റെ സാമ്പത്തിക ശേഷി അളക്കുന്നതിനുള്ള സൂചികയാണ് ജി.ഡി.പി. എന്നാൽ മൊത്ത ദേശീയ ഉത്പാദനം(ജി.എൻ.പി.) കണക്കാക്കുന്നത് ഇതിൽ നിന്നും വ്യത്യസ്തമാണ്. ജി.ഡി.പി. കണക്കാക്കുന്നത് ഒരു പ്രദേശത്തിന്റെ ഉള്ളിലെ ഉത്പാദനം മാത്രമാണെങ്കിൽ ജി.എൻ.പി. കണക്കാക്കുന്നത് ഒരു രാജ്യത്തെ ജനങ്ങളുടെ സമ്പത്താണ്. ഇതിൽ രാജ്യത്തിന് പുറത്തുള്ള സമ്പാദ്യവും ഉൾപെടും. 

ഇതും കാണുക

വർഗ്ഗം:സാമ്പത്തികശാസ്ത്രം
അലക്സാണ്ട്ര ഡാനിലോവ

**അലക്സാണ്ട്രാ ഡാനിലോവ** (നവംബർ 20, 1903–ജൂലൈ 13, 1997) റഷ്യൻ - അമേരിക്കൻ ബാലെ നർത്തകിയും അധ്യാപികയുമായിരുന്നു.  റഷ്യയിലെ പീറ്റർ ഹോഫിലായിരുന്നു ജനനം. 1912-ൽ സെന്റ് പീറ്റേഴ്സ് ബർഗിലെ ഇംപീരിയൽ തിയെറ്റർ സ്കൂളിലെ ബാലെ വിഭാഗത്തിൽ പഠനമാരംഭിച്ചു. ബിരുദാനന്തരം റഷ്യയിലെ അഗ്രിപ്പിന വഗനോവ, അന്നാ ജോഹാൻസൻ എന്നിവരുടേയും പാരിസിലെ വെറാട്രിഫിലോവയുടേയും ശിക്ഷണത്തിൽ മികച്ച പരിശീലനമാർജിച്ചു.

## ശ്രദ്ധേയ നർത്തകി

റഷ്യയിലെ സ്റ്റേറ്റ് അക്കാദമിക് തിയെറ്റർ ഫോർ ഓപ്പറ ആൻഡ് ബാലെയുടെ കോർപ്സ് ഡി ബാലെയിലാണ് ആദ്യം അഭിനയിച്ചത്. പിന്നീട് *ദ് സ്ലീപ്പിംഗ് ബ്യൂട്ടി* എന്ന ബാലെയിലൂടെ ശ്രദ്ധേയ നർത്തകിയായി. 1922 മുതൽ 24 വരെ പെട്രോ ഗ്രാഡിലെ അവാന്ത് ഗാർഡ് നൃത്തപ്രസ്ഥാനവുമായി ബന്ധപ്പെട്ടു പ്രവർത്തിച്ചു. അങ്ങനെ ജോർജ് ബലാൻചിനിന്റെ പരീക്ഷണാത്മക സൃഷ്ടികളിൽ പങ്കാളിയായി. 1924-ൽ *പ്രിൻസിപ്പൽ ഡാൻസേഴ്സ് ഒഫ് ദ് റഷ്യൻ ബാലെ* എന്ന സംഘത്തോടൊപ്പം ജർമനി സന്ദർശിച്ചു. സംഘാംഗങ്ങളെപ്പോലെ തന്നെ ഡാനിലോവയും അവിടെ നിന്നും പാരിസിലെത്തി സ്ഥിരതാമസമാരംഭിച്ചു. തുടർന്ന് ഡാനിലോവ സെർഗീഡയാഖിലോവിന്റെ ബാലെസംഘത്തിൽ ചേർന്നു. 1929 വരെ അവരോടൊപ്പം സഹകരിച്ചു പ്രവർത്തിച്ചു. അക്കാലയളവിൽ ഇവർ പ്രധാന വേഷങ്ങൾ അവതരിപ്പിച്ച ബാലെകൾ 
*ലെ പാസ് ഡി ഏഷ്യർ 
*ദ് ട്രൈംഫ് ഒഫ് നെപ്ട്യൂൺ 
*ദ് ഗോഡ്സ് ഗോ എ ബെഗ്ഗിങ് ലെബാൽ 
എന്നിവയാണ്. തുടർന്ന് 1929 മുതൽ 31 വരെ മോണ്ടി കാർലൊ ഓപ്പറ ബാലെയുമായി ചേർന്നു പ്രവർത്തിച്ചു.

## വിവാഹ ജീവിതം

1932-ൽ വിവാഹിതയായെങ്കിലും 36-ൽ വിധവയായി. 1933 മുതൽ 38 വരെ കേണൽ വാസിലിയുടെ ബാലെ, റസ്സസ് ഡി മോണ്ടി-കാർലോയിൽ അഭിനേത്രിയായിരുന്നു. ഈ കാലയളവിൽ മാസിൻ, ഡേവിഡ് ലിചിൻ എന്നിവരുടെ സൃഷ്ടികളിലൂടെ ഇവർ അഭിനയമികവ് പ്രദർശിപ്പിച്ചു. ദ് ഫയർബേഡ് സ്വാൻലേക്ക്, ലെബ്യൂ ഡാന്യൂബ് എന്നിവയാണ് അക്കൂട്ടത്തിൽ ശ്രദ്ധേയമായ ബാലെകൾ. അതിനു ശേഷം ഡെൻഹാം കമ്പനിയിൽ ചേർന്നു. ജിസെല്ലെ, ദ് നട്ട് ക്രാക്കർ, കോപ്പെലിയ ഗെയ്റ്റെ പരിസിയെന്നെ എന്നിവയാണ് അവർക്കു വേണ്ടി ചെയ്ത ബാലെകളിൽ പ്രധാനം. 1941-ൽ വീണ്ടും വിവാഹിതയായി. 1951-ൽ ഔപചാരികമായി ബാലെ അഭിനയത്തിൽ നിന്ന് വിടവാങ്ങിയെങ്കിലും തുടർന്ന് പലപ്പോഴും അതിഥി താരമായി അഭിനയിച്ചിട്ടുണ്ട്. സ്വന്തമായി ഒരു ബാലെ സംഘം രൂപീകരിച്ച് 1954 മുതൽ 56 വരെ ഇവർ നിരവധി രാജ്യങ്ങൾ സന്ദർശിക്കുകയുണ്ടായി. അവസാനം അഭിനയിച്ച ബാലെ റെയ് മോണ്ട (1957) ആണ്.

1958 മുതൽ ഒരു സംഘാടക എന്നനിലയിൽ പ്രവർത്തിച്ചു തുടങ്ങി. 1964-ൽ സ്ക്കൂൾ ഒഫ് അമേരിക്കൻ ബാലെയിൽ അധ്യാപികയായി. അവിടത്തെ ശില്പശാലകൾക്കും വാർഷിക പരിപാടികൾക്കും പിന്നീട് ഏതാനും ബാലെകൾ അവതരിപ്പിക്കുകയുണ്ടായി. 1989-ൽ അവിടെ നിന്നും വിരമിച്ചു.

## അവാർഡുകൾ

1958-ൽ കാപെഷ്യോ അവാർഡും 1984-ൽ ഡാൻസ് മാഗസിൻ അവാർഡും ലഭിച്ച ഡാനിലോവയെ 1989-ൽ കെന്നഡി സെന്റർ പുരസ്കാരം നൽകി ആദരിക്കുകയുമുണ്ടായി. 30-കളിലും 40-കളിലും പാശ്ചാത്യലോകത്തെ ഏറ്റവും പ്രശസ്തയായ ബാലെ നർത്തകിയായിരുന്നു ഇവർ. പ്രസാദാത്മകതയും ചടുലതയും ഡാനിലോവയുടെ നടനവിശേഷങ്ങളാണ്. നിരവധി ദുഃഖ കഥാപാത്രങ്ങളെ അവതരിപ്പിട്ടുണ്ടെങ്കിലും ഇവരുടെ ഹാസ്യ വേഷങ്ങളായിരുന്നു ഏറെ ജനപ്രിയങ്ങളായത്. 1997 ജൂലൈ 13-ന് ന്യൂയോർക്കിൽ അന്തരിച്ചു.

## പുറത്തേക്കുള്ള കണ്ണികൾ
*http://www.ballerinagallery.com/danilova.htm
*http://michaelminn.net/andros/biographies/danilova_alexandra/

## വീഡിയോ
*http://www.danceheritage.org/danilova.html 

വർഗ്ഗം:ബാലെ നർത്തകർ
വർഗ്ഗം:1903-ൽ ജനിച്ചവർ
തത്ത്വമസി (ചലച്ചിത്രം)

വിശ്വചൈതന്യ സംവിധാനം ചെയ്ത് വിനീത്, ലക്ഷ്മി ഗോപാലസ്വാമി എന്നിവർ അഭിനയിച്ച് 2010-ൽ പുറത്തിറങ്ങിയ ഒരു പുരാണ മലയാളചലച്ചിത്രമാണ് **തത്ത്വമസി**. മറ്റ് അഭിനേതാക്കൾ രാജസേനൻ, ബാബു ആൻറണി, മണിക്കുട്ടൻ, അനൂപ് ചന്ദ്രൻ, സുബൈർ, എം ആർ ഗോപകുമാർ, ജി കെ പിള്ള, ഹരിശ്രീ മാർട്ടിൻ, ധനഞ്ജയ്, അറ്റ്ലസ് രാമചന്ദ്രൻ, നാരായണൻ‌കുട്ടി.

ഇതിലെ ഗാനങ്ങൾ കെ. ജെ. യേശുദാസ്, കെ എസ്‌ ചിത്ര, കാവാലം ശ്രീകുമാർ, മധു ബാലകൃഷ്ണൻ, പി. ജയചന്ദ്രൻ, രമേഷ് നാരായൺ, സുദീപ് കുമാർ, വിജയ്‌ യേശുദാസ്‌ എന്നിവർ ആലപിച്ചിരിക്കുന്നു. ഫെംസിക് ഫിലിംസിന്റെ ബാനറിൽ പുറത്തിറങ്ങിയ ഈ ചിത്രത്തിന്റെ സംഭാഷണം വിശ്വചൈതന്യ, മാടമ്പ് കുഞ്ഞിക്കുട്ടൻ, സർജുലൻ എന്നിവരും ക്യാമറ വിപിൻദാസുമാണ് ചെയ്തിരിക്കുന്നത്.

## ഇതിവൃത്തം
നിരീശ്വരവാദിയായ രമേശനെന്ന (വിനീത്) പൊലീസുകാരൻ ഈശ്വരവാദിയായി പരിവർത്തനം ചെയ്യപ്പെടുന്നതാണ്‌ സിനിമയുടെ ഇതിവൃത്തം.

## പുറത്തേക്കുള്ള കണ്ണികൾ
#ഈ സിനിമയെക്കുറിച്ച് ഒരു ബ്ലോഗ്‌ പോസ്റ്റ്.
#മലയാളസംഗീതം എന്ന വെബ്സൈറ്റിൽ നിന്നും .

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
രജത് മേനോൻ

ഒരു മലയാളചലച്ചിത്രനടനാണ് **രജത് മേനോൻ**. കമൽ സംവിധാനം ചെയ്ത ഗോൾ എന്ന ചിത്രത്തിലൂടെ സിനിമാ അഭിനയരംഗത്തെത്തി. പിന്നീട് വെള്ളത്തൂവൽ, ജനകൻ, സെവൻസ് തുടങ്ങിയ ചിത്രങ്ങളിൽ അദ്ദേഹം അഭിനയിച്ചു. പ്രാഥമിക വിദ്യാഭ്യാസം അബുദാബിയിൽ പൂർത്തിയാക്കിയ രജത്, തൃശൂർ ഭാരതിയ വിദ്യാഭാവനിൽ പ്ലസ് ടു പൂർത്തിയാക്കി. ഡിഗ്രി പഠനം ചെന്നൈയിൽ ആയിരുന്നു. ചെന്നൈ സെന്റ് ജോസഫ് കോളേജിൽ ബി.ടെകിന് പഠിക്കുമ്പോഴാണ് ഗോൾ എന്ന ചലച്ചിത്രത്തിൽ അഭിനയിക്കാൻ അദ്ദേഹത്തിന് അവസരം ലഭിക്കുന്നത്. ഇപ്പോൾ മണിപ്പാൽ യൂനിവേഴ്സിറ്റിയിൽ എം.ബി.എ. ചെയ്തുകൊണ്ടിരിക്കുന്നു. രജത് അഭിനയിക്കുന്ന പുതിയ സിനിമ സഞ്ജീവ് ശിവൻ സംവിധാനം ചെയ്യുന്ന വേനലൊടുങ്ങാത്തത് എന്ന ചിത്രമാണ്.
## അഭിനയിച്ച ചലച്ചിത്രങ്ങൾ
*ഗോൾ
*വെള്ളത്തൂവൽ
*ഓർക്കുക വല്ലപ്പോഴും
*ഇന്നാണാ കല്യാണം
*ഡോക്ടർ ലൗ
*ജനകൻ
*സെവൻസ്
*ചാപ്റ്റേഴ്സ്
*അപ് ആൻഡ് ടൗൺ
*മുകളിൽ ഒരാളുണ്ട്
*വേനലൊടുങ്ങാത്തത്
*റോസ് ഗയിറ്റരിനൽ
* ദൈവത്തിന്റെ സ്വന്തം ക്ലീറ്റസ്
*നിനൈത്തത് യരൊ
*എംബിരൻ

upcoming
*അലെഖ
*ഔറ
*സിക്കാഡ
* ജെഎസ്‌കെ

## പുറത്തേക്കുള്ള കണ്ണികൾ
*രജത് മേനോൻ: മലയാളസംഗീതം.ഇൻഫോയിൽ നിന്ന്
*രജത് മേനോൻ: ഇന്റർനെറ്റ് മൂവി ഡേറ്റാബേസിൽ നിന്ന്

വർഗ്ഗം:1989-ൽ ജനിച്ചവർ
വർഗ്ഗം:മാർച്ച് 5-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മേനോന്മാർ
ക്രിസ് ഗെയ്ൽ

വെസ്റ്റ് ഇൻഡീസ് അന്താരാഷ്ട്ര ക്രിക്കറ്റ് ടീമിലെ ജമൈക്കൻ ക്രിക്കറ്റ് താരമാണ് **ക്രിസ്റ്റഫർ ഹെൻറി ഗെയ്ൽ**. 1979 സെപ്റ്റംബർ 21നാണ് ജനിച്ചത്. ആഭ്യന്തര ക്രിക്കറ്റിൽ ജമൈക്കയേയും ഐപിഎല്ലിൽ കിംഗ്സ് ഇലവൻ പഞ്ചാബിനെയും ബിഗ് ബാഷ് ലീഗിൽ സിഡ്നി തണ്ടറിനേയും ബംഗ്ലാദേശ് പ്രീമിയർ ലീഗിൽ ബാരിസൽ ബർണേഴ്സിനേയും പ്രതിനിധീകരിക്കന്നു.

ക്രിക്കറ്റിന്റെ എല്ലാ ഫോർമാറ്റുകളിലും സെഞ്ച്വറി നേടിയ ആദ്യ കളിക്കാരനാണ് ഗെയ്ൽ. മാത്രമല്ല ടെസ്റ്റ് ക്രിക്കറ്റിൽ 2 ട്രിപ്പിൾ സെഞ്ച്വറി നേടിയ 4 കളിക്കാരിൽ ഒരാളുമാണ് ഗെയ്ൽ. സൗത്ത് ആഫ്രിക്കയ്ക്കെതിരെ 2005ൽ നേടിയ 317 റൺസും ശ്രീലങ്കയ്ക്കെതിരെ 2010ൽ നേടിയ 333 റൺസുമാണവ. ഏകദിനത്തിൽ മൂന്നോ അതിൽ കൂടൂതലോ തവണ 150 റൺസിനു മേൽ സ്കോർ ചെയ്ത 6 കളിക്കാരിലൊരാൾ കൂടിയാണ് ഗെയ്ൽ.

## അന്താരാഷ്ട്ര കരിയർ

### ടെസ്റ്റ്

### ഏകദിനം
ഏകദിന ക്രിക്കറ്റിൽ ആദ്യമായി ഇരട്ടശതകം നേടിയ വെസ്റ്റ് ഇൻഡീസ് താരം എന്ന ബഹുമതി ക്രിസ് ഗെയിലിന് സ്വന്തമാണ്.2015 ക്രിക്കറ്റ് ലോകകപ്പിൽ സിംബാബ്‌വെയ്ക്കെതിരെയായിരുന്നു ഗെയിലിന്റെ ഈ നേട്ടം

### ട്വന്റി 20
11 ടീമുകൾക്ക് വേണ്ടി ഗെയ്ൽ ട്വന്റി 20 കളിച്ചിട്ടുണ്ട്. അന്താരാഷ്ട്ര ട്വന്റി 20യിലേയും ട്വന്റി 20 ലോക കപ്പിലേയും ആദ്യ സെഞ്ച്വറിക്കുടമയാണ് ഇദ്ദേഹം. 2007 ലെ ലോകകപ്പ് ഉദ്ഘാടന മത്സരത്തിൽ നേടിയ 117 റൺസ് അന്താരാഷ്ട്ര 20-20യിലെ ഉയർന്ന മൂന്നാമത്തെ സ്കോറാണ്. ഈ സെഞ്ച്വറിയോടെ **ക്രിക്കറ്റിന്റെ എല്ലാ ഫോർമാറ്റുകളിലും സെഞ്ച്വറി നേടിയ ആദ്യ കളിക്കാരൻ** എന്ന നേട്ടത്തിനർഹനായി. 20-20യിൽ ഏറ്റവും കൂടൂതൽ **സിക്സറുകളും** ഗെയ്ലിന്റെ പേരിലാണ്.

## അവലംബം

വർഗ്ഗം:1979-ൽ ജനിച്ചവർ

വർഗ്ഗം:സെപ്റ്റംബർ 21-ന് ജനിച്ചവർ

വർഗ്ഗം:വെസ്റ്റിൻഡീസ് ക്രിക്കറ്റ് കളിക്കാർ
വർഗ്ഗം:ഏകദിന ക്രിക്കറ്റിൽ ഇരട്ടശതകം നേടിയ കളിക്കാർ
സൂപ്പർ ഓവർ

ട്വന്റി 20 ക്രിക്കറ്റിൽ ഇരു ടീമുകളും സ്കോർ തുല്യത പാലിക്കുമ്പോൾ വിജയിയെ കണ്ടെത്താനുള്ള മാർഗ്ഗമാണ് **സൂപ്പർ ഓവർ**. രണ്ട് ടീമുകൾക്കും ഒരു ഓവർ വീതം നൽകുന്നു. 11 പേരും ഗ്രണ്ടിൽ ഇറങ്ങുമെങ്കിലും ഒരു ബൗളർക്കും 3 ബാറ്റ്സ്മാൻമാർക്കുമേ കളിക്കാനാകു. ആദ്യം ഒരു ഓവർ ബാറ്റ് ചെയ്ത ടീം നേടിയ സ്കോർ രണ്ടാമത്തെ ടീം മറികടന്നാൽ രണ്ടാമത്തെ ടിം വിജയിക്കും. മറു പക്ഷം ആദ്യ ടീം വിജയിച്ചതായി പ്രഖ്യപിക്കും.

2008 ലാണ് സൂപ്പർ ഓവർ ആദ്യമായി ഉപയോഗിക്കുന്നത്. മുൻപുണ്ടായിരുന്ന ബോൾ ഔട്ട് എന്ന രീതിക്കു പകരമാണ് സൂപ്പർ ഓവർ ഉപയോഗിക്കുന്നത്.

## സൂപ്പർ ഓവർ നടന്ന മത്സരങ്ങൾ
### അന്താരാഷ്ട്ര മത്സരങ്ങൾ

## അവലംബം

വർഗ്ഗം:ക്രിക്കറ്റിലെ സാങ്കേതിക പദങ്ങൾ
ടി.എ. ഷാഹിദ്

മലയാളചലച്ചിത്രരംഗത്തെ ഒരു തിരക്കഥാകൃത്തായിരുന്നു **ടി.എ. ഷാഹിദ്**. 2012 സെപ്റ്റംബർ 28-ന് ഇദ്ദേഹം അന്തരിച്ചു. കോഴിക്കോട്ടെ സ്വകാര്യ ആശുപത്രിയിൽ വൈകുന്നേരം 6.45 ഓടെയായിരുന്നു അന്ത്യം. കരൾ രോഗത്തെ തുടർന്ന് ചികിത്സ നടത്തിവരവേ രോഗം മൂർച്ഛിക്കുകയാണുണ്ടായത്. 41 വയസ്സായിരുന്നു. പ്രശസ്ത തിരക്കഥാകൃത്ത് ടി.എ. റസാക്ക് സഹോദരനാണ്. കലാഭവൻ മണി നായകനായ എം.എൽ.എ. മണി പത്താംക്ലാസും ഗുസ്തിയും എന്ന ചിത്രമാണ് അവസാനമായി പുറത്തു വന്ന ചിത്രം. ആദ്യമായി സംവിധാനം ചെയ്യുന്ന ചിത്രത്തിന്റെ പണിപ്പുരയിലായിരുന്നു അദ്ദേഹം. നാട്ടുരാജാവ്, രാജമാണിക്യം, താന്തോന്നി, ബാലേട്ടൻ, മാമ്പഴക്കാലം, വേഷം തുടങ്ങി നിരവധി ഹിറ്റുകളൊരുക്കിയിട്ടുണ്ട്. ഭാര്യ: ഷീജ, മക്കൾ: അഖില, അലിത.

## തിരക്കഥ രചിച്ച ചിത്രങ്ങൾ
* ബാലേട്ടൻ (2003)
* നാട്ടുരാജാവ് (2004)
* മാമ്പഴക്കാലം (2004)
* ബെൻ ജോൺസൺ (2005)
* രാജമാണിക്യം (2005)
* പച്ചക്കുതിര (2006)
* താന്തോന്നി (2010)
* എം.എൽ.എ. മണി പത്താം ക്ലാസ്സും ഗുസ്തിയും (2012)
* മത്സരം (2004)

## അവലംബം

വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:സെപ്റ്റംബർ 28-ന് മരിച്ചവർ
വർഗ്ഗം:2012-ൽ മരിച്ചവർ
വർഗ്ഗം:1972-ൽ ജനിച്ചവർ
ബ്രൂസെല്ല അഗർ

ബ്രൂസെല്ല എന്ന ജനുസ്സിൽ പെട്ട ബാക്ടീരിയയെ വളർത്താൻ ഉപയോഗിക്കുന്ന അഗർ മാധ്യമമാണ് ബ്രൂസെല്ല അഗർ.
## അവലംബം

വർഗ്ഗം:സംവർധക മാധ്യമങ്ങൾ
ചോക്കലേറ്റ് അഗർ

തിരഞ്ഞെടുക്കപ്പെട്ടതല്ലാത്ത, സമ്പുഷ്ടീകരിച്ച അഗർ മാധ്യമങ്ങളിലൊന്നാണ് **ചോക്കലേറ്റ് അഗർ** (**Chocolate agar**).  ഇത് രക്ത അഗറിന്റെ ഒരു വകഭേദമാണ്. 10% ചെമ്മരിയാടിന്റെ രക്തം 80°C-ൽ ചൂടാക്കി രക്തവിഘടനം നടത്തിയാണ് ഇത് നിർമ്മിക്കുന്നത്. ചോക്കലേറ്റിന്റെ നിറമുള്ളതുകൊണ്ടാണ് ഇതിനെ ചോക്കലേറ്റ് അഗർ എന്ന് വിളിക്കുന്നത്. എന്നാൽ ഇതിൽ ചോക്കലേറ്റിന്റെ അംശമൊന്നുമില്ല. ഹീമോഫിലസ് ഇൻഫ്ലുവെൻസ പോലുള്ള പലതരം പോഷകങ്ങൾ ആവശ്യമുള്ള ബാക്ടീരിയയെ വളർത്താനാണ് ഇത് ഉപയോഗിക്കുന്നത്. ചോക്കലേറ്റ് അഗറിൽ ബാസിട്രാസിൻ ചേർക്കുന്നതോടെ ഇത് മറ്റ് ബാക്ടീരിയൽ കോളനികളുടെ വളർച്ച മുരടിപ്പിക്കുകയും, തിരഞ്ഞെടുക്കപ്പെട്ട മാധ്യമമായി മാറുകയും ചെയ്യും.
## അവലംബം

വർഗ്ഗം:സംവർധക മാധ്യമങ്ങൾ
ബ്രജേഷ് മിശ്ര

ഇന്ത്യയുടെ ആദ്യത്തെ ദേശരക്ഷാ ഉപദേഷ്ടാവായിരുന്നു **ബ്രജേഷ് മിശ്ര**(29 സെപ്റ്റംബർ  21012  - 28 സെപ്റ്റംബർ 2012). എ.ബി. വാജ്‌പേയി പ്രധാനമന്ത്രിയായിരുന്ന കാലത്ത് ഒരേ സമയം ദേശരക്ഷാ ഉപദേഷ്ടാവ്, പ്രധാനമന്ത്രിയുടെ പ്രിൻസിപ്പൽ സെക്രട്ടറി എന്നീ പദവികൾ അദ്ദേഹം വഹിച്ചു. വിദേശകാര്യമുൾപ്പെടെ ഒട്ടുമിക്ക മേഖലകളിലും വാജ്‌പേയി സർക്കാറിന്റെ പ്രധാന വക്താവായിരുന്നു അദ്ദേഹം. 
## ജീവിതരേഖ
കോൺഗ്രസ് നേതാവും മുൻ മധ്യപ്രദേശ് മുഖ്യമന്ത്രിയുമായിരുന്ന ദ്വാരകാപ്രസാദ് മിശ്രയുടെ മകനാണ്. നയതന്ത്രജ്ഞനായ മിശ്ര ദീർഘകാലം ഐക്യരാഷ്ട്രസഭയിൽ ഇന്ത്യയെ പ്രതിനിധീകരിച്ചു. വിരമിച്ചശേഷം 1991-ലാണ് ബി.ജെ.പി.യിൽ ചേർന്നത്. പ്രധാനമന്ത്രിയുടെ പ്രിൻസിപ്പൽ സെക്രട്ടറിപദവി ഏറ്റെടുക്കുന്നതിനായി 1998 മാർച്ചിൽ പാർട്ടിയിൽനിന്ന് രാജിവെച്ചു. 1998 നവംബർമുതൽ 2004 മെയ് വരെ ദേശരക്ഷാ ഉപദേഷ്ടാവായും പ്രവർത്തിച്ചു.

## കൃതികൾ
## പുരസ്കാരം
*പത്മശ്രീ (2011)
## അവലംബം

## പുറം കണ്ണികൾ
* Articles at Outlook India on Brajesh Mishra
* http://news.rediff.com/interview/2010/oct/28/interview-former-nsa-feels-obama-visit-wont-be-successful.htm
* http://www.humsafar.com/pms-crack-group-to-brainstorm-with-baracks-team-2233.html 
* http://news.rediff.com/slide-show/2010/oct/25/slide-show-1-sheela-bhatt-on-why-buzz-about-obamas-india-visit-is-missing.htm

വർഗ്ഗം:2012-ൽ മരിച്ചവർ
വർഗ്ഗം:ഭാരതീയ ജനതാ പാർട്ടി നേതാക്കൾ
വർഗ്ഗം:ഇന്ത്യയുടെ ദേശരക്ഷാ ഉപദേഷ്ടാക്കൾ
വർഗ്ഗം:1928-ൽ ജനിച്ചവർ
സെട്രിമൈഡ് അഗർ

ഗ്രാം നെഗററ്റിവ് ബാക്ടീരിയയായ സ്യൂഡൊമൊണാസിനെ വളർത്താൻ ഉപയോഗിക്കുന്ന അഗർ മാധ്യമമാണ് **സെട്രിമൈഡ് അഗർ** (**Cetrimide agar**). സെട്രിമൈഡ് ഉള്ളതുകാരണം സ്യൂഡോമൊണാസിനോട് സാദൃശ്യം പുലർത്തുന്ന മറ്റ് ബാക്ടീരിയയുടെ വളർച്ച കുറഞ്ഞുപോകുന്നതിനാൽ, ഇതിനെ ഒരു തിരഞ്ഞെടുക്കപ്പെട്ട മാധ്യമമായി കണക്കാക്കുന്നു. സ്യൂഡൊമൊണാസ് ഉണ്ടാക്കുന്ന പയോസയനിനും ഫ്ലൂറസിനും പോലുള്ള നിറങ്ങൾ സെട്രിമൈഡ് അഗറിൽ വ്യക്തമായി നിരീക്ഷിക്കാനാവും.സൗന്ദര്യവർദ്ധകവസ്തുക്കളിലും, മരുന്നുകളിലും, സ്പെസിമെനുകളിലും സ്യൂഡൊമൊണാസിന്റെ സാന്നിധ്യം അറിയാനായി സെട്രിമൈഡ് അഗർ പരക്കെ ഉപയോഗിച്ചു വരുന്നു.
## അവലംബം

വർഗ്ഗം:സംവർധക മാധ്യമങ്ങൾ
ഹെർമൻ വില്ലം ഡാൻഡൽസ്

**ഹെർമൻ വില്ലം ഡാൻഡൽസ്** മുൻ ഡച്ച് സൈനികോദ്യോഗസ്ഥനും ഭരണാധികാരിയുമായിരുന്നു. ഡച്ച് ഈസ്റ്റ് ഇൻഡീസിന്റെ ഗവർണർ ജനറലായി സേവനമനുഷ്ഠിച്ചിട്ടുണ്ട്. ഇദ്ദേഹം 1762 ഒക്ടോബർ 21-ന് ഗൽഡർലാൻഡിലെ (Gelderland) ഹാറ്റമിൽ (Hattem) ജനിച്ചു. നിയമ വിദ്യാഭ്യാസത്തിനുശേഷം അഭിഭാഷകവൃത്തിയിൽ ഏർപ്പെട്ടിരുന്നു.

## ഹോളിലെ പ്രക്ഷോഭം

ഹോളിലെ ഓറഞ്ച് വംശഭരണം കൂടുതൽ ജനാധിപത്യവൽക്കരിക്കണമെന്ന ആവശ്യമുന്നയിച്ച് 1787-ൽ നടന്ന പ്രക്ഷോഭത്തിന്റെ നേതൃനിരയിൽ ഡാൻഡൽസുമുണ്ടായിരുന്നു. ഈ പ്രക്ഷോഭം, പരാജയപ്പെടുകയാണുണ്ടായത്. ഇതിനെത്തുടർന്ന് ഫ്രാൻസിൽ അഭയം തേടിയ ഡാൻഡൽസ് ഫ്രഞ്ചുകാരോടു ചേർന്ന് 1793-ൽ ഹോളിനെതിരെ പോരാടി. ഫ്രഞ്ചുകാർ 1795-ൽ സ്ഥാപിച്ച ബത്തേവിയ റിപ്പബ്ലിക്കിൽ (ജാവയിൽ) ഇദ്ദേഹം ലഫ്റ്റനന്റ് ജനറലായി സേവനമനുഷ്ഠിച്ചു. ഉത്തര ഹോളിലെ ബ്രിട്ടിഷുകാർക്കും റഷ്യാക്കാർക്കുമെതിരായി പോരാടിയിട്ടുണ്ട് (1799).

## ഗവർണർ ജനറൽ നിയമനം

ഡച്ച് ഈസ്റ്റ് ഇൻഡീസിന്റെ ഗവർണർ ജനറലായി ഇദ്ദേഹം 1808-ൽ നിയമിതനായി. ഈ പദവിയിലിരിക്കെ ഭരണരംഗത്ത് ശ്രദ്ധേയമായ അഴിച്ചുപണിക്ക് നേതൃത്വം നൽകി. 1810-ൽ ഇദ്ദേഹത്തെ ഡച്ച് ഗവൺമെന്റ് തിരിച്ചുവിളിച്ചു. പിന്നീട് 1815-ൽ ആഫ്രിക്കയിലെ ഗോൾഡ് കോസ്റ്റ് കോളനിയിലെ ഭരണാധിപനായി നിയമിതനായി. എൽമിന (Elmina) എന്ന സ്ഥലത്ത് 1818 മേയ് 2-ന് ഡാൻഡൽസ് നിര്യാതനായി. ജാവയിലെ ഭരണരീതിയെക്കുറിച്ച് 1814-ൽ ഇദ്ദേഹം പ്രസിദ്ധപ്പെടുത്തിയ ഗ്രന്ഥം ഇദ്ദേഹത്തിന്റെ ഭരണപരമായ പരിജ്ഞാനത്തിനുദാഹരണമായി പറയാം. 

## പുറത്തേക്കുള്ള കണ്ണികൾ
*http://daendels.com/
*http://www.britannica.com/EBchecked/topic/149582/Herman-Willem-Daendels
*http://www.rijksmuseum.nl/aria/aria_encyclopedia/00048220?lang=en 

വർഗ്ഗം:1762-ൽ ജനിച്ചവർ
വർഗ്ഗം: 1818-ൽ മരിച്ചവർ
വർഗ്ഗം:ഒക്ടോബർ 21-ന് ജനിച്ചവർ
വർഗ്ഗം:മേയ് 2-ന് മരിച്ചവർ

വർഗ്ഗം:സൈനികപദവികൾ
പുഷ്പാഞ്ജലി

ഹിന്ദുമതത്തിൽ അനുഷ്ഠിച്ചുവരുന്ന ഒരു ആരാധനാരീതിയാണ് **പുഷ്പാഞ്ജലി** . 

ഒരു പ്രത്യേക മന്ത്രം ജപിച്ചുകൊണ്ടു് പൂവ്, ഇല, ജലം, ഫലം എന്നീ നാലു ദ്രവ്യങ്ങൾ ചേർത്തു് ദേവതയ്ക്കു് ധ്യാനപൂർവ്വം അർപ്പിക്കുക എന്നതാണു് ഈ ആരാധനയിലെ ക്രമം. പൊതുവേ കേരളത്തിലേയും മറ്റു ദക്ഷിണേന്ത്യൻ സംസ്ഥാനങ്ങളിലേയും ക്ഷേത്രങ്ങളിൽ പ്രചാരമുള്ള പ്രധാനപ്പെട്ടതും ലളിതമായതുമായ ഒരു വഴിപാടു കൂടിയാണു് പുഷ്പാഞ്ജലി അഥവാ **പുഷ്പാർച്ചന**.

## നിരുക്തം
പുഷ്പാഞ്ജലി എന്നത് സംസ്കൃതത്തിലെ **പുഷ്പ** - **അഞ്ജലി** എന്നീ വാക്കുകളിൽ നിന്നുണ്ടായതാണ്. **പുഷ്പ**-പദം പൂക്കളേയും **അഞ്ജലി** എന്നത് കൂപ്പുകൈയേയും അർഥമാക്കുന്നു. കൂപ്പുകൈകളോടെ (ദേവന്/ഗുരുവിന്) അർച്ചിക്കപ്പെടുന്ന പൂക്കളെയാണ് പുഷ്പാഞ്ജലി എന്ന പേരിനാൽ വിവക്ഷിക്കാവുന്നത്.

## പ്രസക്തി
പുഷ്പാഞ്ജലി എന്ന ആശയത്തിനു് ഹിന്ദുക്കളുടെ ആരാധനാരീതികളിലും പൂജകളിലും പ്രമുഖമായ ഒരു സ്ഥാനമുണ്ടു്. ഭഗവദ്ഗീതയിലെ പ്രസിദ്ധമായ ശ്ലോകം 9.26 ഇങ്ങനെയാണു്:


 

"ഏതൊരാളും ശുദ്ധമായ ആത്മബോധത്തോടേയും ഭക്തിയോടേയും സമർപ്പിക്കുന്ന ഇല, പൂവ്, ഫലം, ജലം എന്നിവതന്നെ എനിക്കു് സ്വീകാര്യമാണു്" എന്നാണു് ഈ ശ്ലോകത്തിന്റെ പദാർത്ഥം. ഈശ്വരഭക്തിക്കു് ഭൗതികമായ സമ്പത്തുക്കളുടെ കുറവു് ഒരു പ്രതിബന്ധമാകുന്നില്ല എന്നതാണു് ഈ ശ്ലോകത്തിന്റെ ആന്തരാർത്ഥം. ഏറ്റവും ലളിതവും പ്രകൃതിദത്തവും സുലഭവുമായ ഈ നാലു വസ്തുക്കളുടെ സമർപ്പണമാണു് പുഷ്പാഞ്ജലി എന്ന വഴിപാടിലെ ഭൗതികാംശം. എന്നാൽ അതിനോടൊപ്പമുള്ള മന്ത്രാർച്ചനയും അതിനുപയോഗിക്കുന്ന മന്ത്രവും ഏതെന്നനുസരിച്ച് പുഷ്പാഞ്ജലീപൂജ വിവിധ തരം പേരുകളിൽ അറിയപ്പെടുന്നു. 

കേരളത്തിലെ ക്ഷേത്രങ്ങളിൽ വിവിധ ആരാധനാമൂർത്തികൾക്കു് അർപ്പിക്കുന്ന വിവിധ പുഷ്പാഞ്ജലികൾക്കു് ഓരോന്നിനും പ്രത്യേക അഭീഷ്ടസിദ്ധിയുണ്ടെന്നു് പല ക്ഷേത്രവിശ്വാസികളും അവകാശപ്പെടുന്നു.

## വിവിധ തരങ്ങൾ
പൂക്കൾ കൊണ്ടുള്ള അർച്ചനയാണ് പുഷ്പാഞ്ജലി. പൂക്കളുടെയും പൂജാദ്രവ്യങ്ങളുടെയും വ്യത്യാസമനുസരിച്ച് ഇത് പല തരത്തിലുണ്ട്.  അർച്ചനയോടൊപ്പം ജപിക്കുന്ന മന്ത്രത്തിന്റെ വൈവിദ്ധ്യവും സ്വഭാവവും അനുസരിച്ച് പുഷ്പാഞ്ജലി എന്ന വഴിപാടു് വിവിധതരത്തിൽ ആചരിച്ചുവരുന്നു. പുരുഷസൂക്തപുഷ്പാഞ്ജലി, ഗുരുതിപുഷ്പാഞ്ജലി, രക്തപുഷ്പാഞ്ജലി, സ്വയംവരപുഷ്പാഞ്ജലി തുടങ്ങിയ ഇവയിൽ പെടുന്നു.

കേരളത്തിലെ ക്ഷേത്രാചാരപ്രകാരം ഒരു ഭക്തനുവേണ്ടി പൂജാരിയാണു് പുഷ്പാഞ്ജലി അർപ്പിക്കുന്നതു്. അഞ്ജലി ചെയ്യുമ്പോൾ ഉച്ചരിക്കേണ്ട മന്ത്രങ്ങൾ യഥാർത്ഥത്തിൽ സാമാന്യം ദീർഘമാണെങ്കിലും പലപ്പോഴും അവയുടെ ഹ്രസ്വരൂപം മാത്രമാണു് വഴിപാടു നടത്തുമ്പോൾ പൂജാരികൾ ചെയ്യാറുള്ളതു്.

### രക്തപുഷ്പാഞ്‌ജലി
അഭീഷ്ടകാര്യസിദ്ധിക്കാണ് രക്തപുഷ്പാഞ്ജലി നടത്താറുള്ളത്. ദോഷപരിഹാരത്തിനും രക്തപുഷ്പാഞ്ജലി ചെയ്യാമെന്ന് വിശ്വസിക്കുന്നവരുണ്ട്.

### മുക്കുറ്റി പുഷ്പാഞലി
മള്ളിയൂർ മഹാഗണപതി ക്ഷേത്രത്തിൽ ഉദ്ദിഷ്ടകാര്യസിദ്ധിക്കായി നടത്തപ്പെടുന്ന പ്രത്യേകതരം പുഷ്പാഞ്ജലിയാണ് മുക്കുറ്റി പുഷ്പാഞ്ജലി.  101 മുക്കുറ്റി സമൂലം പിഴുതെടുത്ത് ത്രിമധുരത്തിൽ മുക്കി മഹാഗണപതി മന്ത്രം ജപിച്ചു ദേവന് സമർപ്പിക്കപ്പെടുന്നു. ഒരു ദിവസം അഞ്ചു പുഷ്പാഞ്ജലി മാത്രം അർച്ചിക്കപ്പെടുന്ന മള്ളിയൂരിലെ പുഷ്പാഞ്ജലി, വിശ്വാസികൾ വളരെ വിശിഷ്ടമായി കണക്കാക്കുന്നു.

## ഇതും കൂടി

* ഭരതനാട്യം തുടങ്ങിയ ഭാരതീയനൃത്താവതരണങ്ങളിൽ ഈശ്വരപ്രസാദത്തിനും ഗുരുപ്രസാദത്തിനുമായി അർപ്പിക്കുന്നു എന്നു സങ്കൽപ്പിച്ചുകൊണ്ടു നടത്തുന്ന ആദ്യനൃത്തവും പുഷ്പാഞ്ജലി എന്നറിയപ്പെടുന്നു. 

## അവലംബങ്ങൾ
‌

വർഗ്ഗം:ഹൈന്ദവാചാരങ്ങൾ
വാൾട്ടർ ഡാമറോഷ്

**വാൾട്ടർ ഡാമറോഷ്** ജർമൻ-അമേരിക്കൻ സംഗീതവിദ്വാനായിരുന്നു. വിഖ്യാത ഡാമറോഷ് സംഗീതകുടുംബത്തിൽ ലിയോ പോൾഡിന്റെ പുത്രനായി 1862 ജനുവരി 30-ന് ജനിച്ചു. 1871-ൽ പിതാവിനോടൊപ്പം അമേരിക്കയിൽ പോയി. വീണ്ടും ജർമനിയിലേക്കു മടങ്ങിയെത്തി. അതിനെത്തുടർന്നാണ് ഇദ്ദേഹം സംഗീതാഭ്യസനം ആരംഭിച്ചത്. പഠനശേഷം അമേരിക്കയിലെത്തുകയും പിതാവിന്റെ സഹായിയായി കൂടുകയും ചെയ്തു.

## സ്വതന്ത്രമായ രചനയും അവതരണവും

ന്യൂയോർക്ക് സിംഫണിക്കുവേണ്ടി ലിയോപോൾഡ് രചിച്ച ഓർക്കെസ്ട്രകളിൽ ഇദ്ദേഹത്തിന്റെ ഗണ്യമായ സംഭാവന ഉണ്ടായിട്ടുണ്ട്. 1885 മുതൽ ഡാമറോഷ് സ്വതന്ത്രമായ രചനയും അവതരണവും തുടങ്ങി. 1928 വരെ ന്യൂയോർക്ക് സിംഫണി സൊസൈറ്റിയുടെ മുഖ്യ അവതാരകനായി സേവനമനുഷ്ഠിച്ചു. 1926 മുതൽ ആരംഭിച്ച റേഡിയോ സംഗീതപരിപാടി ഇദ്ദേഹത്തെ സംഗീതപ്രക്ഷേപണ ലോകത്തെ കുലപതികളിലൊരാളാക്കി. ഓപ്പറകൾ, ഗാനങ്ങൾ, ഉപകരണസംഗീതം എന്നിവയിലെല്ലാം ഡാമറോഷ് തന്റെ സർഗവൈഭവം പ്രകടമാക്കിയിട്ടുണ്ട്. ദ് സ്കാർലറ്റ് ലെറ്റർ (1896), ദ് മാൻ വിത്തൗട്ട് എ കൺട്രി (1937) എന്നിവ വിശ്വപ്രസിദ്ധങ്ങളാണ്. 1923-ൽ ഇദ്ദേഹത്തിന്റെ ആത്മകഥയായ മൈ മ്യൂസിക്കൽ ലൈഫ് പ്രകാശിതമായി. 1950 ഡിസംബർ 22-ന് ഡാമറോഷ് അന്തരിച്ചു.

## പുറത്തേക്കുള്ള കണ്ണികൾ
*http://www.encyclopedia.com/topic/Walter_Johannes_Damrosch.aspx
*http://www.infoplease.com/ce6/people/A0814581.html
*http://www.1911encyclopedia.org/Walter_Johannes_Damrosch

വർഗ്ഗം:1862-ൽ ജനിച്ചവർ
വർഗ്ഗം: 1950-ൽ മരിച്ചവർ
വർഗ്ഗം:ജനുവരി 30-ന് ജനിച്ചവർ
വർഗ്ഗം:ഡിസംബർ 22-ന് മരിച്ചവർ

വർഗ്ഗം:അമേരിക്കൻ സംഗീതജ്ഞർ